               AN COIMISIÚN EORPACH
            An Bhruiséil,18.3.2021
            COM(2021) 125 final
            2021/0065(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh sa Chomhairle Idirnáisiúnta Grán a mhéid a bhaineann le síneadh a chur leis an gCoinbhinsiún Trádála Gráin, 1995

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena leagtar síos an seasamh a ghlacfar thar ceann an Aontais sa Chomhairle Idirnáisiúnta Grán i dtaca leis an síneadh leis an gCoinbhinsiún Trádála Gráin, 1995, atá beartaithe a ghlacadh go dtí an 30 Meitheamh 2023.

               2.Comhthéacs an togra

               2.1.An Coinbhinsiún Trádála Gráin, 1995

               Tá sé mar aidhm ag an gCoinbhinsiún Trádála Gráin, 1995 (‘an Coinbhinsiún’) an comhar idirnáisiúnta i dtaobh gach gné den trádáil i ngráin a fheabhsú, méadú ar an trádáil idirnáisiúnta i ngráin a chur chun cinn, agus an sreabhadh is saoire agus is féidir a aimsiú le haghaidh na trádála sin. Ina theannta sin, tá sé beartaithe ag an gCoinbhinsiún cur le cobhsaíocht margaí idirnáisiúnta gráin a oiread agus is féidir ar mhaithe le gach ball, cur le slándáil dhomhanda bia, agus fóram a chur ar fáil chun faisnéis a mhalartú agus chun imní na mball maidir le trádáil i ngráin a phlé.

               Tháinig an Coinbhinsiún i bhfeidhm an 1 Iúil 1995.

               Is de pháirtithe an Choinbhinsiúin an tAontas Eorpach
                  1
               .

               2.2.An Chomhairle Idirnáisiúnta Grán

               Eagraíocht idir-rialtasach is ea an Chomhairle Idirnáisiúnta Grán (‘IGC’), eagraíocht lena ndéantar iarracht na cuspóirí a leagtar síos le hAirteagal 1 den Choinbhinsiún a chomhlíonadh. Go háirithe, tá sé mar aidhm ag an gComhairle Idirnáisiúnta Grán:

               ·an comhar idirnáisiúnta a chur chun cinn i ngach gné den trádáil i ngráin;

               ·forbairt, oscailteacht agus cothroime na trádála idirnáisiúnta in earnáil an ghráin a chur chun cinn;

               ·cur le cobhsaíocht an mhargaidh idirnáisiúnta gráin, le slándáil dhomhanda bia, agus le forbairt tíortha a bhfuil a ngeilleagar ag brath ar dhíolachán tráchtála gráin.

               Déantar iarracht na cuspóirí sin a bhaint amach trí fheabhas a chur ar thrédhearcacht an mhargaidh, agus é sin a dhéanamh trí fhaisnéis a roinnt agus anailís agus comhairliúchán a dhéanamh maidir le forbairtí margaidh agus beartais.

               Tá 30 ball ag an gComhairle Idirnáisiúnta Grán faoi láthair, go leor de na táirgeoirí agus allmhaireoirí gránach is mó ar domhan ina measc. Lasmuigh den Aontas Eorpach agus de bhaill áirithe eile, is iad an Airgintín, an Astráil, Ceanada, an Éigipt, an India, an Ríocht Aontaithe, an Rúis, an tSeapáin, Stáit Aontaithe Mheiriceá agus an Úcráin a cuid ball. Ní baill iad an tSín ná an Bhrasaíl, áfach.

               Tá 2 000 vóta san iomlán ag na 30 ball den Chomhairle Idirnáisiúnta Grán.

               Le haghaidh nósanna imeachta buiséadacha (féach Airteagal 11 den Choinbhinsiún), i.e. chun ranníocaíochtaí bliantúla airgeadais na mball a shocrú, tá 371 vóta in 2020/21 ag an Aontas
                  2
               .

               Le haghaidh na cinnteoireachta, i.e. nuair a bhíonn vótáil ann (féach Airteagal 12 den Choinbhinsiún), dáiltear 1 000 vóta ar na 11 bhall is onnmhairí (an tAontas, le 244 vóta, ina measc) agus 1 000 vóta ar na 19 mball is allmhairí. Ní mór a chur i dtábhacht go bhfeidhmíonn an Chomhairle Idirnáisiúnta Grán, i bprionsabal, ar bhonn an chomhdhearcaidh agus gur annamh ann don vótáil iarbhír.

               Ag cruinnithe na Comhairle Idirnáisiúnta Grán déanann an Coimisiún Eorpach ionadaíocht thar ceann an Aontais Eorpaigh. Is féidir leis na Ballstáit freastal ar chruinnithe den Chomhairle Idirnáisiúnta Grán, agus ar Sheisiún den Chomhairle go háirithe.

               2.3.An gníomh atá beartaithe ag an gComhairle Idirnáisiúnta Grán

               An 7 Meitheamh 2021, le linn an 53ú seisiún a bheidh aici, glacfaidh an Chomhairle Idirnáisiúnta Grán cinneadh maidir le síneadh 2 bhliain a chur leis an gCoinbhinsiún (‘an gníomh atá beartaithe’).

               Is é is cuspóir don ghníomh atá beartaithe, atá bunaithe ar Airteagal 33 den Choinbhinsiún, é a chur ar a cumas don Chomhairle Idirnáisiúnta Grán leanúint dá cuid oibre.

               Cumhdóidh síneadh an Choinbhinsiúin an tréimhse 1 Iúil 2021 go dtí an 30 Meitheamh 2023.

               3.An seasamh atá le glacadh thar ceann an Aontais

                  Thug an tAontas Eorpach an Coinbhinsiún Trádála Gráin, 1995 i gcrích le Cinneadh 96/88/CE ón gComhairle
                     3
                   go dtí an 30 Meitheamh 1998, agus cuireadh síneadh leis go tráthrialta ó shin i leith. Gach uair, cuirtear síneadh 2 bhliain ar a mhéad leis an gCoinbhinsiún i gcomhréir le hAirteagal 33 den Choinbhinsiún. Cuireadh síneadh leis go deireanach le cinneadh ón gComhairle Idirnáisiúnta Grán i mí an Mheithimh 2019 agus beidh sé i bhfeidhm go dtí an 30 Meitheamh 2021.

                  Ba bhall gníomhach den Chomhairle Idirnáisiúnta Grán é an tAontas riamh agus is chun leas an Aontais é síneadh suas le 2 bhliain eile a chur leis an gCoinbhinsiún. Táirgeoir mór gránach is ea an tAontas agus é ar cheann de na honnmhaireoirí is mó cruithneachta agus eorna é, agus is é an t‑allmhaireoir is mó arbhair Indiaigh é freisin.

               Is é is cuspóir don togra seo údarú na Comhairle a lorg don Choimisiún chun vótáil sa Chomhairle Idirnáisiúnta Grán, thar ceann an Aontais Eorpaigh, i bhfabhar síneadh a chur leis an gCoinbhinsiún go dtí an 30 Meitheamh 2023. Tá an cinneadh foirmiúil maidir le síneadh an Choinbhinsiúin sceidealaithe don 53ú seisiún den Chomhairle Idirnáisiúnta Grán a thionólfar an 7 Meitheamh 2021, trí fhíschomhdháil is dócha.

               4.Bunús dlí

               4.1.Bunús dlí nós imeachta

               4.1.1.Prionsabail

               Déantar foráil, le hAirteagal 218(9) den Chonradh ar Fheidhmiú an Aontais Eorpaigh (CFAE), le haghaidh cinntí lena leagfar síos‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Áirítear i gcoincheap ‘na ngníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht i gceist. Áirítear ann freisin ionstraimí nach bhfuil éifeacht cheangailteach leo faoin dlí idirnáisiúnta, ach ‘a d’fhéadfadh tionchar cinntitheach a imirt ar ábhar na reachtaíochta a ghlacfaidh reachtóir an Aontais Eorpaigh’
                  4
               .

               4.1.2.Cur i bhfeidhm maidir leis an gcás seo

               Is é an éifeacht atá ag an ngníomh atá beartaithe ag an gComhairle Idirnáisiúnta Grán síneadh a chur le bailíocht an Choinbhinsiúin, ar comhaontú idirnáisiúnta é atá ina cheangal ar an Aontas. Dá bhrí sin, tá éifeachtaí dlíthiúla ag an ngníomh atá beartaithe.

               Leis an ngníomh atá beartaithe ní fhorlíontar ná ní leasaítear creat institiúideach an Chomhaontaithe.

               Dá bhrí sin, is é Airteagal 218(9) CFAE an bunús dlí nós imeachta leis an gcinneadh atá beartaithe.

               4.2.Bunús dlí substainteach

               4.2.1.Prionsabail

               An bunús dlí substainteach le cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh bheartaithe a bhfuiltear ag glacadh seasamh thar ceann an Aontais ina leith. Má tá dhá aidhm leis an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh~chomhpháirt agus an ceann eile mar aidhm nó mar chomhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, is é sin an bunús dlí a éilítear de réir na príomhaidhme nó na príomh~chomhpháirte.

               4.2.2.Cur i bhfeidhm maidir leis an gcás seo

               Is le trádáil i dtáirgí talmhaíochta a bhaineann príomhchuspóir agus príomhábhar an ghnímh atá beartaithe.

               Dá bhrí sin, is é an chéad fhomhír d’Airteagal 207(4) CFAE an bunús dlí substainteach leis an gcinneadh atá beartaithe.

               4.3.Conclúid

               Ba cheart an chéad fhomhír d’Airteagal 207(4) CFAE, i gcomhar le hAirteagal 218(9) CFAE, a bheith ina bunús dlí leis an gcinneadh atá beartaithe.

               5.Foilsiú an ghnímh atá beartaithe

               Ós rud é go gcuirfear síneadh le fad an Choinbhinsiúin le gníomh na Comhairle Idirnáisiúnta Grán, is iomchuí an Cinneadh ón gComhairle a fhoilsiú in Iris Oifigiúil an Aontais Eorpaigh tar éis a ghlactha.

               2021/0065 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh sa Chomhairle Idirnáisiúnta Grán a mhéid a bhaineann le síneadh a chur leis an gCoinbhinsiún Trádála Gráin, 1995

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4), i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Thug an tAontas an Coinbhinsiún Trádála Gráin, 1995 (‘an Coinbhinsiún’) i gcrích le Cinneadh 96/88/CE ón gComhairle
                  5
                agus tháinig sé i bhfeidhm an 1 Iúil 1995. Tugadh an Coinbhinsiún i gcrích le haghaidh tréimhse 3 bliana.

               (2)De bhun Airteagal 33 den Choinbhinsiún, féadfaidh an Chomhairle Idirnáisiúnta Grán síneadh a chur leis an gCoinbhinsiún le haghaidh tréimhsí comhleanúnacha nach rachaidh thar 2 bhliain gach uair. Ó tugadh an Coinbhinsiún i gcrích, cuireadh síneadh leis go tráthrialta ar feadh tréimhsí breise 2 bhliain. Cuireadh síneadh leis an gCoinbhinsiún go deireanach le cinneadh ón gComhairle Idirnáisiúnta Grán an 10 Meitheamh 2019
                  6
                agus beidh sé i bhfeidhm go dtí an 30 Meitheamh 2021.

               (3)Le linn an 53ú seisiún a bheidh aici an 7 Meitheamh 2021, déanfaidh an Chomhairle Idirnáisiúnta Grán cinneadh maidir le síneadh a chur leis an gCoinbhinsiún go ceann tréimhse eile suas le 2 bhliain, ón 1 Iúil 2021 go dtí an 30 Meitheamh 2023.

               (4)Is iomchuí an seasamh atá le glacadh thar ceann an Aontais sa 53ú seisiún den Chomhairle Idirnáisiúnta Grán a bhunú, óir is chun leas an Aontais é síneadh a chur leis an gCoinbhinsiún,

               TAR ÉIS AN CINNEADH SEO A GHLACADH:

               Airteagal 1

               Vótáil i bhfabhar síneadh a chur leis an gCoinbhinsiún Trádála Gráin, 1995, go ceann tréimhse eile suas le 2 bhliain ón 1 Iúil 2021 go dtí an 30 Meitheamh 2023, is é sin an seasamh a bheidh le glacadh thar ceann an Aontais ag an 53ú seisiún den Chomhairle Idirnáisiúnta Grán.

               Airteagal 2

               Dírítear an Cinneadh seo chuig an gCoimisiún.

               Arna dhéanamh sa Bhruiséil,

                     Thar ceann na Comhairle

                     An tUachtarán

                        RÁITEAS AIRGEADAIS

                        FinancSt/10/
                           PSH/pl/914809

                        6.221.2022.1

                        DÁTA: 18.01.2021

                        1.

                        CEANNTEIDEAL BUISÉID:

                        14 20 03 06 Comhaontuithe idirnáisiúnta talmhaíochta

                        LEITHREASUITHE:

                        B2021 6 300 000 EUR

                        2.

                        TEIDEAL:

                        Togra le haghaidh Cinneadh ón gComhairle maidir leis an seasamh atá le glacadh thar ceann an Aontais Eorpaigh sa Chomhairle Idirnáisiúnta Grán a mhéid a bhaineann le síneadh a chur leis an gCoinbhinsiún Trádála Gráin, 1995

                        3.

                        BUNÚS DLÍ: Airteagal 207 i dteannta Airteagal 218(9) den Chonradh ar Fheidhmiú an Aontais Eorpaigh

                        4.

                        AIDHMEANNA:

                        Síneadh 2 bhliain eile (1.7.2021 go 30.6.2023) a chur leis an gCoinbhinsiún Trádála Gráin atá ann faoi láthair.

                        5.

                        IMPLEACHTAÍ AIRGEADAIS

                        TRÉIMHSE 12 MHÍ

                           (EUR milliún)

                        AN BHLIAIN AIRGEADAIS REATHA

                        2021

                        (EUR milliún)

                        AN CHÉAD BHLIAIN AIRGEADAIS EILE

                        2022

                        (EUR milliún)

                        5.0

                        CAITEACHAS

                        —
                              ARNA MHUIREARÚ AR BHUISÉAD AN AONTAIS
                           (AISÍOCAÍOCHTAÍ/IDIRGHABHÁLACHA)

                        —
                              ÚDARÁIS NÁISIÚNTA

                        —
                              EILE

                        0.42

                        0.39

                        5.1

                        IONCAM

                        —
                              ACMHAINNÍ DÍLSE AN AONTAIS (TOBHAIGH/DLEACHTANNA CUSTAIM)

                        —
                              NÁISIÚNTA

                        2023

                        5.0.1

                        CAITEACHAS MEASTA

                        —

                        5.1.1

                        IONCAM MEASTA

                        5.2

                        MODH RÍOMHA: Bunaithe ar thoimhdí ar líon measta vótaí an Aontais (líon a athraíonn gach bliain), ar mhéid measta atá le híoc in aghaidh an vóta in GBP.

                        6.0

                        AN FÉIDIR AN TIONSCADAL A MHAOINIÚ Ó LEITHREASUITHE A CUIREADH ISTEACH SA CHAIBIDIL ÁBHARTHA DEN BHUISÉAD ATÁ ANN FAOI LÁTHAIR?

                        IS FÉIDIR

                        6.1

                        AN FÉIDIR AN TIONSCADAL A MHAOINIÚ TRÍ AISTRIÚ A DHÉANAMH IDIR CAIBIDLÍ AN BHUISÉID ATÁ ANN FAOI LÁTHAIR?

                        —

                        6.2

                        AN mBEIDH GÁ LE BUISÉAD FORLÍONTACH?

                        —

                        6.3

                        AN mBEIDH GÁ LE LEITHREASUITHE A CHUR ISTEACH I mBUISÉID AMACH ANSEO?

                        BEIDH

                        NÓTAÍ:

                        Is féidir an méid atá le híoc go héifeachtach a bheith éagsúil ag brath ar líon deiridh na vótaí a fhaigheann an tAontas, ar an méid atá le híoc in aghaidh an vóta in GBP agus ar an ráta malairte EUR/GBP.

                     (1)

                        IO L 21, 27.1.1996, lch. 47.

                     (2)

                        Feidhmíonn an Chomhairle Idirnáisiúnta Grán ar bhonn na bliana airgeadais, bliain a mhaireann ón 1 Iúil go dtí an 30 Meitheamh.

                     (3)

                        IO L 21, 27.1.1996, lch. 47.

                     (4)

                        Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:AE:C:2014:2258, míreanna 63 agus 64.

                     (5)

                        Cinneadh 96/88/CE ón gComhairle an 19 Nollaig 1995 lenar fhormheas an Comhphobal Eorpach an Coinbhinsiún Trádála Gráin agus an Coinbhinsiún um Chúnamh Bia, lenar bunaíodh an Comhaontú Idirnáisiúnta Grán, 1995 (IO L 21, 27.1.1996, lch. 47).

                     (6)

                        Cinneadh (AE) 2019/813 ón gComhairle an 17 Bealtaine 2019 maidir leis an seasamh atá le glacadh thar ceann an Aontais Eorpaigh sa Chomhairle Idirnáisiúnta Grán a mhéid a bhaineann le síneadh a chur leis an gCoinbhinsiún Trádála Gráin, 1995 (IO L 133, 21.5.2019, lch. 19).


title: Togra le haghaidh CINNEADH ÓN gCOMHAIRLE maidir leis an seasamh atá le glacadh thar ceann an Aontais Eorpaigh laistigh den Chomhairle Comhlachais a bunaíodh leis an gComhaontú Eora-Mheánmhara an 22 Aibreán 2002 lena mbunaítear Comhlachas idir an Comhphobal Eorpach agus a Bhallstáit, de pháirt amháin, agus Daon-Phoblacht Dhaonlathach na hAilgéire, den pháirt eile

text:
               AN COIMISIÚN EORPACH
            An Bhruiséil,10.5.2021
            COM(2021) 230 final
            2021/0117(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh laistigh den Chomhairle Comhlachais a bunaíodh leis an gComhaontú Eora‑Mheánmhara an 22 Aibreán 2002 lena mbunaítear Comhlachas idir an Comhphobal Eorpach agus a Bhallstáit, de pháirt amháin, agus Daon‑Phoblacht Dhaonlathach na hAilgéire, den pháirt eile

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gCinneadh lena leagtar síos seasamh an Aontais atá le glacadh i gComhairle Comhlachais an Aontais agus na hAilgéire d’fhonn cinneadh a ghlacadh atá beartaithe díospóid idir na páirtithe sa Chomhaontú Comhlachais a réiteach.

               2.Comhthéacs an togra

               Baineann an togra leis an gComhaontú Eora‑Mheánmhara an 22 Aibreán 2002 lena mbunaítear Comhlachas idir an Comhphobal Eorpach agus a Bhallstáit, de pháirt amháin, agus Daon‑Phoblacht Dhaonlathach na hAilgéire, den pháirt eile (‘an Comhaontú Comhlachais’). Tháinig an Comhaontú i bhfeidhm an 1 Meán Fómhair 2005.

               Bunaítear an Chomhairle Comhlachais faoin gcéad fhomhír d’Airteagal 92 den Chomhaontú Comhlachais mar an comhlacht is airde maidir le bainistiú an Chomhaontaithe seo. Tá an Chomhairle Comhlachais freagrach as scrúdú a dhéanamh ar shaincheisteanna móra a eascraíonn as an gComhaontú Comhlachais agus aon saincheist comhleasa déthaobhach nó idirnáisiúnta eile.

               Chomh maith leis sin, foráiltear le hAirteagal 100(2) den Chomhaontú Comhlachais go bhféadfaidh an Chomhairle Comhlachais aon díospóid a chuirfidh páirtí faoina bráid de bhun Airteagal 100(1) den Chomhaontú Comhlachais a réiteach trí chinneadh a dhéanamh.

               Leis an gcinneadh atá beartaithe tá sé i gceist an díospóid a chuir an tAontas Eorpach faoi bhráid na Comhairle Comhlachais an 24 Meitheamh 2020 a réiteach.

               Táthar ag súil go nglacfar an cinneadh a luaithe is féidir trí nós imeachta i scríbhinn, tráth nach déanaí ná an chéad chruinniú eile den Chomhairle Comhlachais.

               Beidh an cinneadh atá beartaithe ina cheangal ar na páirtithe i gcomhréir leis an dara fomhír d’Airteagal 94 agus le hAirteagal 100(3) den Chomhaontú Comhlachais.

               3.An seasamh atá le glacadh thar ceann an Aontais

               An 24 Meitheamh 2020, trí bhíthin nóta briathartha ón gCoimisiún Eorpach (Ard‑Stiúrthóireacht na Trádála), chuir an tAontas Eorpach díospóid maidir le léirmhíniú agus cur i bhfeidhm an Chomhaontaithe Comhlachais idir an tAontas Eorpach agus an Ailgéir faoi bhráid na Comhairle Comhlachais.

               Tháinig an díospóid atá i gceist chun tosaigh in 2015 nuair a thosaigh an Ailgéir ag tabhairt isteach sraith bacainní ar thrádáil dhéthaobhach leis an Aontas Eorpach. I mí na Bealtaine 2018, mar gheall ar na cúiseanna imní trádála a d’eascair as na bearta a forchuireadh, d’eisigh an Chomhairle Comhlachais dearbhú comhpháirteach inar iarradh ar na páirtithe teacht ar réitigh a luaithe ab fhéidir. Chuige sin, bunaíodh meitheal ardleibhéil in 2018 agus tháinig sí le chéile ceithre huaire.

               D’ainneoin idirghabhálacha leantacha ardleibhéil agus iarrachtaí polaitiúla spriocdhírithe ó thaobh an Aontais de, tá an díospóid fós gan réiteach. Ba ghá, dá bhrí sin, an t‑ábhar a chur faoi bhráid na Comhairle Comhlachais go foirmiúil chun an díospóid sin a réiteach i gcomhréir le hAirteagal 100 den Chomhaontú Comhlachais.

               An díospóid maidir le cur i bhfeidhm agus léirmhíniú an Chomhaontaithe Comhlachais, baineann sí, go háirithe, leis na bearta arna bhforchur ag an Ailgéir a leagtar amach thíos.

               a)An 7 Eanáir 2018, ghlac an Ailgéir Foraithne Feidhmiúcháin Uimh. 18‑02, ina bhfuil toirmeasc ar roinnt táirgí a allmhairiú. Leasaíodh liosta na dtáirgí lena mbaineann roinnt uaireanta ina dhiaidh sin, an 27 Eanáir 2019 den uair is déanaí, de réir Fhoraithne Feidhmiúcháin Uimh. 19‑12, agus áirítear ann faoi láthair gluaisteáin agus feithiclí príobháideacha a aicmítear faoi cheannteidil taraife 87.01 go 87.05. Dealraíonn sé nach bhfuil an beart sin ag luí le hAirteagal 17 den Chomhaontú Comhlachais, ós rud é go bhforchuirtear leis srianta cainníochtúla nua ar allmhairiú earraí isteach san Ailgéir, nó bearta a bhfuil éifeacht choibhéiseach acu.

               b)An 11 Iúil 2018, ghlac an Ailgéir Dlí Uimh. 18‑13 maidir leis an dlí airgeadais forlíontach le haghaidh na bliana 2018, lenar tugadh isteach ‘dleacht choimirce bhreise shealadach’. An 25 Meán Fómhair 2018, ghlac an Ailgéir Foraithne Feidhmiúcháin Uimh. 18‑230 lena leagtar síos rialacha mionsonraithe maidir le liosta na n‑earraí atá faoi réir na dleachta coimirce breise sealadaí agus na rátaí comhfhreagracha a tharraingt suas agus a shocrú. Ar an mbonn sin, le hOrdú ón Aireacht Trádála an 26 Eanáir 2019, ordú a tháinig i bhfeidhm an 27 Eanáir 2019, leagadh síos liosta earraí a bhfuil dleacht choimirce bhreise shealadach maidir leis. An 8 Aibreán 2019, leasaíodh an liosta sin le hOrdú ón Aireacht. Is ionann an dleacht sin agus idir 30 % agus 200 % de luach na n‑earraí. Ar an iomlán, tá níos mó ná 992 líne taraife ar an liosta leasaithe, lena gcumhdaítear táirgí talmhaíochta, táirgí talmhaíochta próiseáilte agus cuid mhór earraí tomhaltais. Agus na bearta sin á nglacadh, is cosúil nach bhfuil an oibleagáid deireadh a chur de réir a chéile leis na dleachtanna custaim agus na muirir chustaim a bhfuil éifeacht choibhéiseach acu ar allmhairí táirgí de thionscnamh an Aontais Eorpaigh isteach san Ailgéir, oibleagáid a leagtar amach in Airteagal 9 den Chomhaontú Comhlachais á comhlíonadh ag an Ailgéir. Is cosúil freisin nach bhfuil na socruithe is infheidhme maidir le táirgí talmhaíochta, táirgí iascaigh agus táirgí talmhaíochta próiseáilte dá bhforáiltear in Airteagal 14 den Chomhaontú Comhlachais á gcomhlíonadh ag an Ailgéir. Ar deireadh, ós rud é go bhfuil dleachtanna custaim nua ar allmhairí nó muirir a bhfuil éifeacht choibhéiseach acu a thabhairt isteach, is cosúil nach bhfuil Airteagal 17 den Chomhaontú Comhlachais á chomhlíonadh ag an Ailgéir.

               c)An 27 Nollaig 2017, ghlac an Ailgéir Dlí Uimh. 17‑11 maidir leis an dlí airgeadais le haghaidh na bliana 2018. Le hAirteagal 115 den dlí seo, méadaíodh na dleachtanna custaim is infheidhme maidir le 129 líne taraife lena gcumhdaítear, i measc nithe eile, comhpháirteanna teileachumarsáide, móideimí, cáblaí agus fearais leictreacha. Tháinig méadú ar na dleachtanna custaim ar tháirgí áirithe ó ráta tosaigh idir 0 % agus 5 % go ráta 30 %, agus i gcás táirgí áirithe eile ó ráta tosaigh 30 % go ráta 60 %. Is cosúil go bhfuil an beart sin ar na bearta sin nach bhfuil ag luí le hAirteagal 17 den Chomhaontú Comhlachais, ós rud é go bhfuil an Ailgéir ag cur dleachtanna custaim nua i bhfeidhm ar allmhairiú na dtáirgí sin agus an beart sin á ghlacadh.

               d)In 2015, bhunaigh an Ailgéir córas chun ceadúnais allmhairiúcháin nó onnmhairiúcháin a dheonú faoi Dhlí Uimh. 15‑15 an 15 Iúil 2015 maidir leis na rialacha ginearálta is infheidhme maidir le hallmhairiú agus onnmhairiú earraí, agus le Foraithne Feidhmiúcháin Uimh. 15‑306 an 6 Nollaig 2016 lena leagtar síos na téarmaí agus na coinníollacha chun scéimeanna ceadúnúcháin maidir le hallmhairiú agus onnmhairiú a chur i bhfeidhm maidir le táirgí agus earraí. Baineann na scéimeanna ceadúnúcháin sin le ceadúnais uathoibríocha agus le ceadúnais neamh‑uathoibríocha agus tugtar de chumhacht don Rialtas a éileamh go ndeonófar ceadúnais allmhairiúcháin trí chlárú ar liostaí riaracháin na hAireachta Trádála. Dealraíonn sé go bhfuil an beart seo ar na bearta sin nach bhfuil ag luí le hAirteagal 17 den Chomhaontú Comhlachais, ós rud é go bhforáiltear leis bunús dlí le haghaidh srianta cainníochtúla nua, nó bearta a bhfuil éifeacht choibhéiseach acu.

               e)An 30 Meán Fómhair 2019, d’fhoilsigh Cumann Banc agus Institiúidí Airgeadais na hAilgéire (ABEF) Ciorclán Uimh. 479/DG/2019 ina dtagraítear do litir Uimh. 189/CC/MF/2019 ó Cheann foirne na hAireachta Airgeadais, dar dáta an 29 Meán Fómhair 2019, lenar forchuireadh bearta sriantacha nua i gcoinne allmhairiú fón póca agus fearas leictreach tí, agus ina bhfuil trí ghné. Ar an gcéad dul síos, maidir le hallmhairí a íoc, ní mór tréimhse iarchurtha éigeantach naoi mí a urramú. Ar an dara dul síos, ní mór d’oibreoirí tosaíocht a thabhairt d’úsáid na n‑acmhainneachtaí náisiúnta iompair muirí aon uair is féidir an rogha sin a dhéanamh. Ar an tríú dul síos, ní údaraítear allmhairí ach amháin faoi chonarthaí ina mbaintear úsáid as an gclásal SAB Incoterms, a mhéid is féidir. Ón 31 Nollaig 2019, leathnaíodh an oibleagáid an clásal SAB Incoterms a úsáid sa chaoi go gcumhdaítear allmhairiú gach táirge. An 25 agus an 26 Nollaig 2019, foilsíodh dhá chiorclán eile, Uimh. 643/DG/2019 agus Uimh. 645/DG/2019, ina raibh faisnéis bhreise faoi conas an oibleagáid maidir le hiompróirí muirí náisiúnta agus an clásal SAB a úsáid a chur i bhfeidhm. Na bearta sin, go háirithe na bearta maidir leis na coinníollacha íocaíochta agus an clásal SAB, dealraíonn sé go bhfuil siad i measc na mbeart nach bhfuil ag luí le hAirteagal 17 den Chomhaontú Comhlachais, ós rud é gur dócha go mbeidh siad ina srianta cainníochtúla nua ar allmhairiú táirgí chuig an Ailgéir nó beart ag bhfuil éifeacht choibhéiseach aige. Is cosúil freisin nach bhfuil na bearta sin ag luí le hAirteagail 30, 32 agus 34 den Chomhaontú Comhlachais, mar go bhfuil an chuma air go bhfuil na gealltanais a thug an Ailgéir maidir le próiseáil sheirbhísí agus sholáthraithe seirbhísí an Aontais Eorpaigh á sárú acu. Ina theannta sin, maidir le hiompar muirí agus, go háirithe, tríd an oibleagáid maidir le hiompróirí muirí náisiúnta a úsáid a fhorchur, is cosúil nach bhfuil prionsabal na saor‑rochtana ar mhargaí idirnáisiúnta agus ar thrácht idirnáisiúnta ar bhonn tráchtála á urramú ag an Ailgéir agus go bhfuil bearta á gcur i bhfeidhm aici a bhfuil an chuma orthu gur srianta faoi cheilt iad nó go bhfuil éifeachtaí idirdhealaitheacha acu ar an tsaoirse seirbhísí a sholáthar in iompar muirí idirnáisiúnta. Ina theannta sin, trí thréimhse iarchurtha naoi mí a fhorchur le haghaidh íocaíochtaí, is cosúil nach bhfuil Airteagal 38 den Chomhaontú Comhlachais á chomhlíonadh ag an Ailgéir ach oiread.

               De thoradh na mbeart sriantach thuasluaite arna gcur i bhfeidhm ag an Ailgéir, tá laghdú suntasach tagtha ar an trádáil idir an Ailgéir agus an tAontas Eorpach i ndáil leis na hearraí agus na seirbhísí atá i gceist.

               Tar éis an tarchuir chuig an gComhairle Comhlachais, reáchtáladh comhairliúcháin an 29 Meán Fómhair 2020 agus an 7 Nollaig 2020. Le linn na gcomhairliúchán sin, chuir na páirtithe tús leis an bplé ar dhréachtchinneadh ón gComhairle Comhlachais.

               Ag an 7ú cruinniú den Fhochoiste um thionsclaíocht, trádáil agus infheistíocht an 28 Deireadh Fómhair 2020, agus ag an gcruinniú neamhfhoirmiúil a bhí ag comhaltaí na Comhairle Comhlachais, dhearbhaigh an tAontas Eorpach agus an Ailgéir go raibh cuspóir comhchoiteann acu an díospóid seo a réiteach trí chinneadh ón gComhairle Comhlachais.

               Ní mór a chur san áireamh sa chinneadh sin nach bhfuil scéimeanna ceadúnúcháin uathoibríocha nó neamh‑uathoibríocha glactha ag an Ailgéir ar bhonn a reachtaíochta inmheánaí, de réir an dearbhaithe uaithi ag an gcruinniú an 29 Meán Fómhair 2020, chun táirgí a allmhairiú nó a onnmhairiú.

               Ina theannta sin, ag an gcruinniú a tionóladh an 7 Nollaig 2020, chuir an Ailgéir in iúl go raibh sé ar intinn aici deireadh a chur leis na srianta ar allmhairí gluaisteán ón 1 Eanáir 2021.

               Ní mór léirmhíniú coiteann an dá pháirtí maidir le comhréireacht na mbeart a ghlac an Ailgéir a bheith sa chinneadh ón gComhairle Comhlachais, bearta atá ina n‑ábhar sa díospóid maidir le forálacha an Chomhaontaithe Comhlachais, agus na gníomhaíochtaí atá le déanamh ag an Ailgéir a léiriú. I ndáil leis sin, ní mór an idirthréimhse a thabharfar don Ailgéir agus na nósanna imeachta atá le cur i bhfeidhm i gcás nach gcomhlíonfaidh sí an cinneadh a shainiú.

               Ba cheart a thabhairt faoi deara nár thíolaic an Ailgéir a barúlacha fós maidir leis an dréachtchinneadh ón gComhairle Comhlachais, dréachtchinneadh atá i gceangal leis an togra le haghaidh cinneadh ón gComhairle. Dá bhrí sin, is dócha go mbeidh téacs an dréachta faoi réir leasuithe móra le linn na caibidlíochta a bheidh ann amach anseo.

               4.Bunús dlí

               4.1.Bunús dlí don nós imeachta

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Is comhlacht í an Chomhairle Comhlachais a bunaíodh le comhaontú, an Comhaontú Comhlachais sa chás seo.

               An gníomh a iarrtar ar an gComhairle Comhlachais a ghlacadh, is gníomh é a bhfuil éifeachtaí dlíthiúla leis. Beidh an gníomh atá beartaithe ina cheangal ar na páirtithe faoin dlí idirnáisiúnta i gcomhréir leis an dara fomhír d’Airteagal 94 agus le hAirteagal 100(3) den Chomhaontú Comhlachais.

               Leis an ngníomh atá beartaithe, ní dhéantar creat institiúideach an Chomhaontaithe a fhorlíonadh ná a leasú.

               Dá bhrí sin, is é Airteagal 218(9) CFAE an bunús dlí don nós imeachta le haghaidh an Chinnidh atá beartaithe.

               4.2.Bunús dlí substainteach

               An bunús dlí substainteach le haghaidh Cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh atá beartaithe, gníomh a bhfuiltear ag glacadh seasamh thar ceann an Aontais ina leith.

               Baineann príomhchuspóir agus príomhábhar an ghnímh atá beartaithe leis an gcomhbheartas tráchtála.

               Dá bhrí sin, is í an chéad fhomhír d'Airteagal 207(4) de CFAE bunús substainteach dlí an chinnidh atá beartaithe.

               4.3.Conclúid

               Is í an chéad fhomhír d'Airteagal 207(4) ba cheart a bheith ina bunús dlí le haghaidh cinneadh atá beartaithe, i gcomhar le hAirteagal 218(9) CFAE.

               5.FOILSIÚ AN GHNÍMH ATÁ BEARTAITHE

               Ós rud é, i gcás na hAilgéire, go dtabharfar isteach le gníomh na Comhairle Comhlachais maoluithe idirthréimhseacha breise maidir leis na hoibleagáidí a bhunaítear faoin gComhaontú Comhlachais, is iomchuí é a fhoilsiú in Iris Oifigiúil an Aontais Eorpaigh tar éis a ghlactha.

               2021/0117 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh laistigh den Chomhairle Comhlachais a bunaíodh leis an gComhaontú Eora‑Mheánmhara an 22 Aibreán 2002 lena mbunaítear Comhlachas idir an Comhphobal Eorpach agus a Bhallstáit, de pháirt amháin, agus Daon‑Phoblacht Dhaonlathach na hAilgéire, den pháirt eile

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d'Airteagal 207(4) de, i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Comhaontú Eora‑Mheánmhara an 22 Aibreán 2002 lena mbunaítear Comhlachas idir an Comhphobal Eorpach agus a Bhallstáit de pháirt amháin, agus Daon‑Phoblacht Dhaonlathach na hAilgéire, den pháirt eile (‘an Comhaontú’), thug an tAontas i gcrích é le Cinneadh 2005/690/CE ón gComhairle
                  1
                an 18 Iúil 2005 agus tháinig sé i bhfeidhm an 1 Meán Fómhair 2005.

               (2)Bunaítear an Chomhairle Comhlachais le hAirteagal 92(1) den Chomhaontú Comhlachais.

               (3)De bhun Airteagal 100(2) den Chomhaontú, féadfaidh an Chomhairle Comhlachais cinneadh a ghlacadh d’fhonn díospóid a chuirfidh páirtí sa chomhaontú faoina bráid a réiteach.

               (4)An 24 Meitheamh 2020, trí bhíthin nóta briathartha, chuir an tAontas Eorpach díospóid faoi bhráid na Comhairle Comhlachais maidir le léirmhíniú agus cur i bhfeidhm an Chomhaontaithe.

               (5)Baineann an díospóid le roinnt bearta trádála atá á gcur i bhfeidhm ag an Ailgéir ó 2015 i leith, go háirithe, toirmeasc ar ghluaisteáin a allmhairiú, dleachtanna coimirce breise sealadacha is infheidhme maidir le 992 líne taraife a ghlacadh, dleachtanna custaim breise is infheidhme maidir le 129 líne taraife a ghlacadh, córas a thabhairt isteach chun ceadúnais allmhairiúcháin nó onnmhairiúcháin a dheonú, tréimhse iarchurtha éigeantach naoi mí a leagan síos le haghaidh allmhairí a íoc agus treoracha eile a bhaineann leis na clásail chonarthacha atá le cur i bhfeidhm maidir le hallmhairí.

               (6)Le linn chomhairliúcháin an 29 Meán Fómhair 2020 agus an 7 Nollaig 2020, thosaigh na páirtithe ag obair ar dhréachtchinneadh ón gComhairle Comhlachais chun an díospóid atá i gceist a réiteach.

               (7)Is iomchuí an seasamh atá le glacadh thar ceann an Aontais sa Chomhairle Comhlachais a leagan síos ós rud é go mbeidh an dréachtchinneadh ina cheangal ar an Aontas,

               TAR ÉIS AN CINNEADH SEO A GHLACADH:

               Airteagal 1

               An seasamh atá le glacadh thar ceann an Aontais Eorpaigh laistigh den Chomhairle Comhlachais a bunaíodh leis an gcéad fhomhír d’Airteagal 92 de Chomhaontú Eora‑Mheánmhara an 22 Aibreán 2002 lena mbunaítear Comhlachas idir an Comhphobal Eorpach agus a Bhallstáit, de pháirt amháin, agus Daon‑Phoblacht Dhaonlathach na hAilgéire, den pháirt eile, tá sé bunaithe ar an dréachtghníomh atá i gceangal leis an gCinneadh seo.

               Airteagal 2

               Foilseoidh an Coimisiún Eorpach an Cinneadh ón gComhairle Comhlachais in Iris Oifigiúil an Aontais Eorpaigh tar éis a ghlactha.

               Airteagal 3

               Dírítear an Cinneadh seo ar an gCoimisiún.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        IO L 265, 10.10.2005, lch. 1.

    ---documentbreak---

               AN COIMISIÚN EORPACH
            An Bhruiséil,10.5.2021
            COM(2021) 230 final
            IARSCRÍBHINN
            a ghabhann leis an
            Togra le haghaidh Cinneadh ón gComhairle
            maidir leis an seasamh atá le glacadh thar ceann an Aontais Eorpaigh laistigh den Chomhairle Comhlachais a bunaíodh leis an gComhaontú Eora‑Mheánmhara an 22 Aibreán 2002 lena mbunaítear Comhlachas idir an Comhphobal Eorpach agus a Bhallstáit, de pháirt amháin, agus Daon‑Phoblacht Dhaonlathach na hAilgéire, den pháirt eile

               DRÉACHT

               CINNEADH UIMH. ... Ó CHOMHAIRLE COMHLACHAIS AN AONTAIS EORPAIGH AGUS NA hAILGÉIRE

               an XX …….. 2021

               maidir le réiteach díospóidí a bhaineann le cur i bhfeidhm agus léirmhíniú an Chomhaontaithe

               COMHAIRLE COMHLACHAIS AN AONTAIS EORPAIGH AGUS NA hAILGÉIRE,

               Ag féachaint don Chomhaontú Eora-Mheánmhara lena mbunaítear an Comhlachas idir an Comhphobal Eorpach agus a Bhallstáit, de pháirt amháin, agus Daon-Phoblacht Dhaonlathach na hAilgéire (an Comhaontú), den pháirt eile, agus go háirithe Airteagal 100(2) de,

               Ag féachaint do nóta briathartha (2020) 3283036 an 24 Meitheamh 2020 ón gCoimisiún Eorpach, trínar tharchur an tAontas Eorpach díospóid maidir le cur i bhfeidhm agus léirmhíniú an Chomhaontaithe i gcomhréir le hAirteagal 100(1) den Chomhaontú chuig an gComhairle Comhlachais,

               De bharr an mhéid seo a leanas:

               (1)
                     Tháinig an Comhaontú i bhfeidhm an 1 Meán Fómhair 2005 agus ceanglaítear ar na páirtithe aon bheart ginearálta nó sonrach riachtanach a dhéanamh chun a gcuid oibleagáidí de bhun an Chomhaontaithe a chomhlíonadh.

               (2)
                     Ó 2015 i leith, tá bearta trádála á bhforchur ag an Ailgéir, go háirithe na bearta sin a bhfuil tuairisc orthu sna haithrisí seo a leanas, ar bearta iad atá ina mbacainní ar thrádáil dhéthaobhach idir na páirtithe agus atá contrártha leis an gComhaontú.

               (3)
                     An 7 Eanáir 2018, ghlac an Ailgéir Foraithne Feidhmiúcháin Uimh. 18-02, ina ndéantar foráil maidir le toirmeasc ar allmhairiú roinnt táirgí. Leasaíodh liosta na dtáirgí lena mbaineann roinnt uaireanta ina dhiaidh sin, an 27 Eanáir 2019 den uair is déanaí le Foraithne Feidhmiúcháin Uimh. 19-12, agus áirítear ann faoi láthair gluaisteáin agus feithiclí príobháideacha a aicmítear faoi cheannteidil taraife 87.01 go 87.05.

               (4)
                     An 11 Iúil 2018, ghlac an Ailgéir Dlí Uimh. 18-13 maidir leis an dlí forlíontach airgeadais le haghaidh 2018, lenar tugadh isteach dleacht chustaim bhreise dá ngairtear an ‘dleacht choimirce bhreise shealadach’, arna cur chun feidhme le Foraithne Feidhmiúcháin Uimh. 18-230 an 25 Meán Fómhair 2018 lena leagtar síos rialacha mionsonraithe maidir le liosta na n-earraí atá faoi réir na dleachta coimirce breise sealadaí agus na rátaí comhfhreagracha a tharraingt suas agus a bhunú, agus le hOrdú na hAireachta Trádála an 26 Eanáir 2019, a tháinig i bhfeidhm an 27 Eanáir 2019. Leasaíodh leis an Ordú ón Aireacht Trádála an 8 Aibreán 2019 an liosta earraí a bunaíodh ar an gcaoi sin a bhfuil feidhm ag dleacht choimirce bhreise shealadach maidir leis.

               (5)
                     Is ionann an dleacht choimirce bhreise agus idir 30 % agus 200 % de luach na n-earraí. Ar an iomlán, tá níos mó ná 992 líne taraife ar an liosta leasaithe, lena gcumhdaítear go príomha táirgí talmhaíochta, táirgí talmhaíochta próiseáilte agus cuid mhór earraí tomhaltais.

               (6)
                     An 27 Nollaig 2017, ghlac an Ailgéir Dlí Uimh. 17-11 maidir leis an dlí airgeadais le haghaidh 2018. Le hAirteagal 115 den dlí sin, méadaíodh na dleachtanna custaim is infheidhme maidir le 129 líne taraife lena gcumhdaítear, i measc nithe eile, comhpháirteanna teileachumarsáide, móideimí, cáblaí agus fearais leictreacha.

               (7)
                     Tháinig méadú ar na dleachtanna custaim ar tháirgí áirithe ó ráta tosaigh idir 0 % agus 5 % go ráta 30 %, agus i gcás táirgí áirithe eile ó ráta tosaigh 30 % go ráta 60 %.

               (8)
                     Bhunaigh an Ailgéir córas chun ceadúnais allmhairiúcháin nó onnmhairiúcháin a dheonú faoi Dhlí Uimh. 15-15 an 15 Iúil 2015 maidir leis na rialacha ginearálta is infheidhme maidir le hallmhairiú agus onnmhairiú earraí, agus le Foraithne Feidhmiúcháin Uimh. 15-306 an 6 Nollaig 2016 lena leagtar síos na téarmaí agus na coinníollacha chun scéimeanna ceadúnúcháin maidir le hallmhairiú agus onnmhairiú a chur i bhfeidhm maidir le táirgí agus earraí.

               (9)
                     Na scéimeanna ceadúnúcháin atá i gceist, baineann siad le ceadúnais uathoibríocha agus le ceadúnais neamh-uathoibríocha agus tugtar de chumhacht don Rialtas a éileamh go ndeonófar ceadúnais allmhairiúcháin trí chlárú ar liostaí riaracháin na hAireachta Trádála.

               (10)
                     An 30 Meán Fómhair 2019, d’fhoilsigh Cumann Banc agus Institiúidí Airgeadais na hAilgéire (ABEF) Ciorclán Uimh. 479/DG/2019 ina dtagraítear do litir Uimh. 189/CC/MF/2019 ó Cheann foirne na hAireachta Airgeadais, dar dáta an 29 Meán Fómhair 2019, lenar forchuireadh bearta sriantacha nua i gcoinne allmhairiú fón póca agus fearas leictreach tí, agus ina bhfuil na trí ghné seo a leanas:

               a) tréimhse iarchuir éigeantach naoi mí a fhorchur chun allmhairí a íoc;

               b) an treoir a thugtar d’oibreoirí eacnamaíocha tosaíocht a thabhairt d’úsáid na n-acmhainneachtaí náisiúnta iompair muirí aon uair is féidir an rogha sin a dhéanamh; agus

               c) an léiriú nach n-údarófar ach na hallmhairí sin faoi chonarthaí ina mbaintear úsáid, a mhéid is féidir, as an gclásal Incoterms SAB. Rinneadh an ceanglas a leathnú, ón 31 Nollaig 2019, sa chaoi go gcumhdaítear allmhairiú gach táirge.

               (11)
                     Ciorcláin Uimh. 643/DG/2019 agus Uimh. 645/DG/2019 a foilsíodh an 25 agus an 26 Nollaig 2019, bhí faisnéis bhreise iontu faoi conas an oibleagáid maidir le hiompróirí muirí náisiúnta agus an clásal SAB a úsáid a chur i bhfeidhm.

               (12)
                     Tugann an tAontas Eorpach dá aire tionchar diúltach na mbeart a fhorchuirtear ar thrádáil.

               (13)
                     I mí na Bealtaine 2018, d’eisigh an Chomhairle Comhlachais dearbhú comhpháirteach inar iarradh ar na páirtithe teacht ar réitigh a luaithe is féidir.

               (14)
                     Bunaíodh meitheal ardleibhéil in 2018 agus tháinig sí le chéile ceithre huaire. D’ainneoin idirghabhálacha leantacha ardleibhéil agus iarrachtaí polaitiúla spriocdhírithe, níor thángthas ar réiteach.

               (15)
                     Measann an tAontas Eorpach nach bhfuil na bearta thuas ag luí leis na cearta agus na hoibleagáidí a bunaíodh faoin gComhaontú, agus go háirithe Airteagail 9, 14, 17, 30, 32, 34 agus 38 den Chomhaontú.

               (16)
                     An 24 Meitheamh 2020, chuir an tAontas Eorpach díospóid faoi bhráid na Comhairle Comhlachais i gcomhréir le hAirteagal 100(1) den Chomhaontú agus thíolaic sé an fhaisnéis uile is gá chun scrúdú a dhéanamh ar an díospóid atá i gceist d’fhonn teacht ar réiteach a bheadh inghlactha ag an dá thaobh.

               (17)
                     Bhí comhairliúcháin ag na páirtithe an 29 Meán Fómhair 2020 agus an 7 Nollaig 2020.

               (18)
                     Tá sé ráite ag an Ailgéir go raibh gá lena bearta chun naíthionscail a chosaint mar chuid dá beartas maidir le héagsúlú eacnamaíoch, chun cosaintí a thabhairt isteach in earnálacha eacnamaíocha atá faoi bhrú ó allmhairí d’fhonn iomaíocht éagórach a sheachaint agus chun deacrachtaí tromchúiseacha a leigheas ó thaobh chomhardú na n-íocaíochtaí de.

               (19)
                     Measann an tAontas Eorpach nach gcomhlíontar na coinníollacha substaintiúla maidir le cur i bhfeidhm na maoluithe a leagtar síos in Airteagail 11 (naíthionscail), Airteagal 22 (dumpáil), Airteagal 24 (bearta cosanta) nó Airteagal 40 (comhardú íocaíochtaí) agus thairis sin nár urramaigh an Ailgéir na coinníollacha nós imeachta maidir leis na bearta sin a ghlacadh, amhail na réamhchomhairliúcháin idir na páirtithe agus, i gcásanna áirithe, an cinneadh ón gComhairle Comhlachais a ghlacadh.

               (20)
                     Tacaíonn na páirtithe le réiteach díospóidí trí bhíthin cinneadh,

               TAR ÉIS A CINNEADH MAR A LEANAS:

               Airteagal 1

               1.
                     Tá an léirmhíniú céanna ag na páirtithe, léirmhíniú a thugann le fios go bhfuil an toirmeasc ar allmhairiú gluaisteán agus feithiclí príobháideacha a aicmítear faoi cheannteidil taraife 87.01 go 87.05, toirmeasc atá forchurtha ag an Ailgéir, ina shrian cainníochtúil nua le hallmhairiú earraí nó le bearta agus a bhfuil éifeacht choibhéiseach aige nach bhfuil ag luí le hAirteagal 17 den Chomhaontú. Ní bheidh feidhm ag Airteagal 11 den Chomhaontú, lena gceadaítear do na páirtithe maoluithe a dheonú i bhfabhar naíthionscal, maidir leis na hoibleagáidí a leagtar amach in Airteagal 17 den Chomhaontú.

               2.
                     Gabhann an Ailgéir uirthi féin deireadh a chur leis an srian sin tráth nach déanaí ná [...].

               Airteagal 2

               1.
                     Tá an léirmhíniú céanna ag na páirtithe nach bhfuil forchur dleachtanna coimirce breise sealadacha ag an Ailgéir ag luí leis an oibleagáid deireadh a chur de réir a chéile le dleachtanna custaim agus muirir chustaim a bhfuil éifeacht choibhéiseach acu ar tháirgí tionsclaíocha de thionscnamh an Aontais Eorpaigh a allmhairiú isteach san Ailgéir, i gcomhréir le hAirteagal 9 den Chomhaontú Comhlachais, agus leis na socruithe is infheidhme maidir le táirgí talmhaíochta, táirgí iascaigh agus táirgí talmhaíochta próiseáilte dá bhforáiltear in Airteagal 14 den Chomhaontú. Thairis sin, is dleachtanna custaim nua ar allmhairí nó muirir ag a bhfuil éifeacht choibhéiseach acu iad dleachtanna coimirce breise sealadacha a bhfuil an toirmeasc a leagtar síos in Airteagal 17 den Chomhaontú dírithe orthu.

               2.
                     Níor comhlíonadh na coinníollacha a leagadh síos maidir le cur i bhfeidhm na mbeart cosanta a leagtar síos in Airteagal 24 den Chomhaontú, ná cur i bhfeidhm na mbeart is gá chun aon deacracht thromchúiseach i leith comhardú íocaíochtaí a leigheas.

               3.
                     Gabhann an Ailgéir uirthi féin ráta na ndleachtanna coimirce breise sealadacha a laghdú go 50 % den ráta dlíthiúil tráth nach déanaí ná [...] agus na dleachtanna sin a dhíchur faoi [...] maidir le táirgí de thionscnamh an Aontais Eorpaigh.

               Airteagal 3

               1.
                     Tá an léirmhíniú céanna ag na páirtithe nach bhfuil an méadú ar dhleachtanna custaim is infheidhme maidir le 129 líne taraife le haghaidh comhpháirteanna teileachumarsáide, móideimí, cáblaí agus fearais leictreacha — tar éis méadú ó ráta tosaigh idir 0 % agus 5 % go dtí ráta 30 % a bheith déanta ar an dleacht i gcás táirgí áirithe agus, i gcás táirgí áirithe eile, ó ráta tosaigh 30 % go ráta 60 % — comhoiriúnach leis an laghdú ar dhleachtanna custaim a leagtar síos in Airteagal 9 den Chomhaontú, ná leis an toirmeasc ar iad a mhéadú mar a leagtar amach in Airteagal 17 den Chomhaontú.

               2.
                     Níor comhlíonadh na coinníollacha a leagadh síos maidir le maolú i bhfabhar naíthionscal mar a leagtar síos in Airteagal 11 den Chomhaontú, maidir le cur i bhfeidhm bearta cosanta a leagtar síos in Airteagal 24 den Chomhaontú, nó maidir le bearta is gá chun aon mhórdheacracht i leith comhardú íocaíochtaí a leigheas.

               3.
                     Gabhann an Ailgéir uirthi féin deireadh a chur leis an méadú ar dhleachtanna custaim tráth nach déanaí ná [...] maidir le táirgí de thionscnamh an Aontais Eorpaigh.

               Airteagal 4

               Gabhann na páirtithe orthu féin, i gcomhréir le hAirteagal 17 den Chomhaontú, gan allmhairiú ná onnmhairiú táirgí de thionscnamh na bpáirtithe a chur faoi réir scéim ceadúnúcháin uathoibríoch nó scéim ceadúnúcháin neamh-uathoibrích, ach amháin ar bhonn maolú dá bhforáiltear sa Chomhaontú Comhlachais.

               Airteagal 5

               1.
                     Aithníonn na páirtithe go bhféadfaidh moltaí nach bhfuil sriantach ó thaobh an dlí de a bheith ina mbacainn, mar sin féin, ar thrádáil nach bhfuil ag luí leis na hoibleagáidí a bhunaítear faoin gComhaontú. Tá an léirmhíniú céanna ag na páirtithe nach bhfuil forchur tréimhse iarchurtha éigeantach naoi mí le haghaidh allmhairí a íoc, an treoir a thugtar d’oibreoirí eacnamaíocha chun tosaíocht a thabhairt d’úsáid na n-acmhainneachtaí iompair muirí náisiúnta aon uair is féidir rogha den sórt sin a dhéanamh, agus an léiriú nach n-údarófar ach na hallmhairí sin faoi chonarthaí ina mbaintear úsáid, a mhéid is féidir, as an gclásal SAB Incoterms, ag luí le hAirteagal 17, ná le hAirteagail 30, 32 agus 34 den Chomhaontú.

               2.
                     Níor comhlíonadh na coinníollacha a leagtar síos in Airteagal 40 den Chomhaontú maidir le cur i bhfeidhm na mbeart is gá chun aon deacracht tromchúiseach i leith comhardú íocaíochtaí a leigheas.

               3.
                     Gabhann an Ailgéir uirthi féin na treoracha agus na moltaí dá dtagraítear i mír 1 a dhíothú tráth nach déanaí ná [...].

               Airteagal 6

               1.
                     Tabharfaidh an Ailgéir fógra don Choimisiún Eorpach, Ard-Stiúrthóireacht na Trádála, faoi na bearta a dhéanfar chun oibleagáidí an Chomhaontaithe Comhlachais a leagtar síos in Airteagail 1(2), 2(3), 3(3) agus 5(3) a chomhlíonadh. Seolfaidh an Ailgéir cóip den fhógra chuig an gComhairle Comhlachais agus chuig an bhFochoiste um thionscal, trádáil agus infheistíocht.

               2.
                     Arna iarraidh sin i scríbhinn ag an Aontas Eorpach, cuirfidh an Ailgéir faisnéis bhreise ar fáil maidir leis na bearta a ghlacfar chun na hoibleagáidí a leagadh síos faoin gComhaontú a chomhlíonadh.

               Airteagal 7

               Mura mbeidh fógra tugtha ag an Ailgéir maidir le beart atá dírithe ar an gCinneadh seo a chur chun feidhme tráth nach déanaí ná 15 lá tar éis dhul in éag na tréimhse a shonraítear san fhoráil is infheidhme, nó má mheasann an tAontas Eorpach nach leor na bearta ar tugadh fógra ina leith, údarófar an tAontas Eorpach leis na lamháltais nó aon oibleagáid eile de chuid an Chomhaontaithe a chur ar fionraí de bhun Airteagal 104(2) den Chomhaontú, ós rud é go mbeidh an fhaisnéis ábhartha uile is gá faighte ag an gComhairle Comhlachais chun scrúdú críochnúil a dhéanamh ar an staid d’fhonn teacht ar réiteach a bheidh inghlactha ag na páirtithe.

               Airteagal 8

               Tiocfaidh an Cinneadh seo i bhfeidhm ar an lá a ghlacfar é.

               Arna dhéanamh in/sa ..., an ....

               Thar ceann na Comhairle Comhlachais

               An tUachtarán

               ……


               AN COIMISIÚN EORPACH
            An Bhruiséil,12.10.2021
            COM(2021) 643 final
            2021/0333(NLE)

            Togra le haghaidh
            CINNEADH ÓN gCOMHAIRLE
            maidir leis an seasamh a ghlacfar thar ceann an Aontais Eorpaigh i gComhairle Aireachta an Chomhphobail Fuinnimh i dtaca le Stiúrthóir Rúnaíocht an Chomhphobail Fuinnimh a cheapadh

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena mbunaítear an seasamh a ghlacfar thar ceann an Aontais sa 19ú cruinniú de Chomhairle Aireachta an Chomhphobail Fuinnimh an 25 Samhain 2021 i mBéalgrád na Seirbia i ndáil le glacadh beartaithe Ghníomh Nós Imeachta Chomhairle Aireachta an Chomhphobail Fuinnimh maidir leis an gcéad Stiúrthóir eile ar Rúnaíocht an Chomhphobail Fuinnimh (EnCS) a cheapadh.

               2.Comhthéacs an togra

               2.1.Conradh an Chomhphobail Fuinnimh

               Is é is aidhm don Chonradh lena mbunaítear an Comhphobal Fuinnimh (‘CCF’) creat cobhsaí rialála agus margaidh chomh maith le spás aonair rialála le haghaidh trádáil i bhfuinneamh eangach‑cheangailte a chruthú trí chodanna comhaontaithe d’acquis an Aontais maidir le fuinneamh a chur chun feidhme sna Páirtithe neamh‑AE. Tháinig an Comhaontú i bhfeidhm an 1 Iúil 2006. Is Páirtí i gConradh an Chomhphobail Fuinnimh é an tAontas Eorpach
                  1
               . Tagraítear do na Páirtithe neamh‑AE mar ‘Pháirtithe Conarthacha’ i gConradh an Chomhphobail Fuinnimh.

               2.2.Comhairle Aireachta an Chomhphobail Fuinnimh

               Déanann Comhairle Aireachta an Chomhphobail Fuinnimh a áirithiú go mbaintear amach na cuspóirí a leagtar amach i gConradh an Chomhphobail Fuinnimh. Soláthraíonn sí treoirlínte ginearálta beartais, déanann sí Bearta agus glacann sí Gníomhartha Nós Imeachta. Vóta amháin atá ag gach Páirtí agus, de réir an ábhair, gníomhaíonn an Chomhairle Aireachta de réir rialacha vótála éagsúla. Tá an tAontas Eorpach ar cheann de na deich bPáirtí agus tá vóta amháin aige, de réir an ábhair lena mbaineann freisin.

               Ar thogra ón gCoimisiún Eorpach, is í Comhairle Aireachta an Chomhphobail Fuinnimh a cheapann Stiúrthóir Rúnaíocht an Chomhphobail Fuinnimh go ceann téarma seasta trí bliana atá in‑athnuaite. Glactar an Gníomh Nós Imeachta trí thromlach simplí. Tá sé de cheart eisiach ag an gCoimisiún iarrthóir a mholadh do phost an Stiúrthóra agus cuirfidh sé an moladh sin in iúl do Pháirtithe Conarthacha an Chomhphobail Fuinnimh.

               2.3.An Gníomh Nós Imeachta atá beartaithe ag an gComhairle Aireachta

               In 2012 a ceapadh den chéad uair an tUasal Janez Kopac, Stiúrthóir reatha Rúnaíocht an Chomhphobail Fuinnimh. Rinneadh a théarma oifige a athnuachan in 2015 agus in 2018. Tá an téarma oifige le dul in éag an 30 Samhain 2021.

               An 23 Feabhra 2021, sheol an Coimisiún nós imeachta roghnúcháin oscailte chun an chéad Stiúrthóir eile ar Rúnaíocht an Chomhphobail Fuinnimh a cheapadh ón 1 Nollaig 2021 (COM/2021/20055). Fuarthas 92 iarratas ar an bpost sin. Rinneadh an chéim roghnúcháin i gcomhréir leis na rialacha atá ann cheana agus leis na treoirlínte cur chun feidhme.

               Scrúdaigh painéal réamhroghnúcháin an Choimisiúin na hiarratais le taobh na gcritéar incháilitheachta agus roghnúcháin mar a leagtar amach san fhógra folúntais go ndearna siad iarrthóirí a chur ar ghearrliosta le haghaidh na chéad chéim eile den nós imeachta. Tar éis don Choiste Comhairleach um Cheapacháin (CCA) measúnú comparáideach a dhéanamh ar na hiarrthóirí agus tar éis agallaimh leis an gCoimisinéir Kadri Simson, measann an Coimisiún gur léiríodh go bhfuil an meascán is fearr scileanna bainistíochta, ceannaireachta, cumarsáide, ionadaíochta agus teanga, le cois inniúlacht theicniúil, taithí idirnáisiúnta agus eolas ar an Aontas Eorpach ag Artur Lorkowski chun feidhmeanna stiúrthóir Rúnaíocht an Chomhphobail Fuinnimh a chomhlíonadh.

               Dá bhrí sin, chinn an Coimisiún ar Artur Lorkowski a mholadh mar an chéad Stiúrthóir eile ar Rúnaíocht an Chomhphobail Fuinnimh, mar a léirítear sa Chinneadh ón gCoimisiún an 24 Meán Fómhair 2021 maidir le togra a bhunú le haghaidh Ghníomh Nós Imeachta na Comhairle Aireachta i dtaca le Stiúrthóir Rúnaíocht an Chomhphobail Fuinnimh a cheapadh, C(2021) 7021 final, togra a bheidh le cur faoi bhráid Chomhairle Aireachta an Chomhphobail Fuinnimh ag an gCoimisiún. Chuir an Coimisiún an togra sin faoi bhráid Pháirtithe Conarthacha an Chomhphobail Fuinnimh an 24 Meán Fómhair 2021.

               3.An seasamh a ghlacfar thar ceann an Aontais

               I bhfianaise an nós imeachta roghnúcháin oscailte iomaíoch a rinne an Coimisiún, is é an seasamh ba cheart a ghlacadh thar ceann an Aontais i gComhairle Aireachta an Chomhphobail Fuinnimh, Dréachtghníomh Nós Imeachta na Comhairle Aireachta lena gceaptar Artur Lorkowski ina Stiúrthóir ar Rúnaíocht an Chomhphobail Fuinnimh amhail ón 1 Nollaig 2021 a fhormheas, i gcomhréir leis an gCinneadh ón gCoimisiún an 24 Meán Fómhair 2021 maidir le togra a bhunú le haghaidh Ghníomh Nós Imeachta na Comhairle Aireachta i dtaca le Stiúrthóir Rúnaíocht an Chomhphobail Fuinnimh a cheapadh, C(2021) 7021 final, togra a bheidh le cur faoi bhráid Chomhairle Aireachta an Chomhphobail Fuinnimh ag an gCoimisiún.

               4.Bunús dlí

               4.1.Bunús dlí nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Áirítear leis an gcoincheap ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht atá i gceist. Folaítear ann freisin ionstraimí nach bhfuil éifeacht cheangailteach leo faoin dlí idirnáisiúnta, ach ‘a bhféadfadh tionchar cinntitheach a bheith acu ar ábhar na reachtaíochta a ghlacfaidh reachtas an Aontais Eorpaigh’
                  2
               .

               4.1.2.Feidhm maidir leis an gcás seo

               Is comhlacht í an Chomhairle Aireachta a cuireadh ar bun le comhaontú, eadhon Conradh an Chomhphobail Fuinnimh.

               Is éard atá sa Ghníomh Nós Imeachta atá beartaithe, agus a iarrtar ar Chomhairle Aireachta an Chomhphobail Fuinnimh a ghlacadh, gníomh a bhfuil éifeachtaí dlíthiúla leis, toisc go rialaítear leis saincheisteanna eagraíochtúla an Chomhphobail Fuinnimh agus go bhfuil feidhm cheangailteach aige ar institiúidí an Chomhphobail Fuinnimh ar a laghad i gcomhréir le hAirteagal 86 den Chonradh ar an gComhphobal Fuinnimh.

               Leis an ngníomh atá beartaithe ní fhorlíontar ná ní leasaítear creat institiúideach an Chomhaontaithe.

               Dá bhrí sin, is é Airteagal 218(9) CFAE an bunús dlí nós imeachta leis an gcinneadh atá beartaithe.

               4.2.Bunús dlí substainteach

               4.2.1.Prionsabail

               An bunús dlí substainteach atá le cinneadh faoi Airteagal 218(9) CFAE, braitheann sé go príomha ar chuspóir agus ar ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh‑chomhpháirt agus an ceann eile a shainaithint mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, eadhon an bunús dlí a éilítear de réir na príomhaidhme nó na príomh‑chomhpháirte.

               4.2.2.Feidhm maidir leis an gcás seo

               Is leis an bhfuinneamh a bhaineann príomhchuspóir agus príomhábhar an ghnímh atá beartaithe.

               Dá bhrí sin, is é Airteagal 194 CFAE bunús dlí substainteach an chinnidh atá beartaithe.

               4.3.Conclúid

               Ba cheart Airteagal 194 CFAE, i gcomhar le hAirteagal 218(9) CFAE, a bheith ina mbunús dlí leis an gcinneadh atá beartaithe.

               2021/0333 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh a ghlacfar thar ceann an Aontais Eorpaigh i gComhairle Aireachta an Chomhphobail Fuinnimh i dtaca le Stiúrthóir Rúnaíocht an Chomhphobail Fuinnimh a cheapadh

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 194, i gcomhar le hAirteagal 218(9) de,

               Ag féachaint do Chinneadh 2006/500/CE ón gComhairle an 29 Bealtaine 2006 maidir le Conradh an Chomhphobail Fuinnimh a thabhairt i gcrích ag an gComhphobal Eorpach,

               Ag féachaint don Chonradh lena mbunaítear an Comhphobal Fuinnimh, agus go háirithe Airteagail 69 agus 88 de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)An Conradh lena mbunaítear an Comhphobal Fuinnimh (an ‘Comhaontú’), thug an tAontas i gcrích é le Cinneadh 2006/500/CE ón gComhairle an 29 Bealtaine 2006
                  3
                agus tháinig sé i bhfeidhm an 1 Iúil 2006.

               (2)De bhun Airteagail 69 agus 88 den Chomhaontú, féadfaidh an Chomhairle Aireachta, ar thogra ón gCoimisiún Eorpach, Gníomh Nós Imeachta a ghlacadh lena gceaptar Stiúrthóir Rúnaíocht an Chomhphobail Fuinnimh.

               (3)Tá tríú téarma oifige Janez Kopac, Stiúrthóir reatha Rúnaíocht an Chomhphobail Fuinnimh, le dul in éag an 30 Samhain 2021.

               (4)Le linn a 19ú cruinniú i mBéalgrád na Seirbia an 25 Samhain 2021, tá Comhairle Aireachta an Chomhphobail Fuinnimh le Gníomh Nós Imeachta a ghlacadh maidir leis an gcéad Stiúrthóir eile ar Rúnaíocht an Chomhphobail Fuinnimh a cheapadh.

               (5)An 23 Feabhra 2021, d’fhoilsigh an Coimisiún fógra folúntais faoi nós imeachta roghnúcháin oscailte chun an chéad Stiúrthóir eile ar Rúnaíocht an Chomhphobail Fuinnimh a cheapadh ón 1 Nollaig 2021.

               (6)Rinne an Coimisiún measúnú ar scileanna agus ar thaithí na n‑iarrthóirí i gcomhréir leis na critéir roghnúcháin réamhbhunaithe a leagtar amach san fhógra folúntais. Rinneadh an chéim roghnúcháin i gcomhréir leis na rialacha agus na treoirlínte cur chun feidhme atá ann cheana. Measann an Coimisiún gur léiríodh go bhfuil an meascán is fearr scileanna bainistíochta, ceannaireachta, cumarsáide, ionadaíochta agus teanga, le cois inniúlacht theicniúil, taithí idirnáisiúnta agus eolas ar an Aontas Eorpach ag Artur Lorkowski chun feidhmeanna stiúrthóir Rúnaíocht an Chomhphobail Fuinnimh a chomhlíonadh.

               TAR ÉIS AN CINNEADH SEO A GHLACADH:

               Airteagal 1

               Is mar seo a leanas a bheidh an seasamh a ghlacfar thar ceann an Aontais sa 19ú cruinniú de Chomhairle Aireachta an Chomhphobail Fuinnimh:

               an Dréachtghníomh Nós Imeachta ón gComhairle Aireachta a fhormheas, Dréachtghníomh Nós Imeachta lena gceapfar Artur Lorkowski ina Stiúrthóir ar Rúnaíocht an Chomhphobail Fuinnimh amhail ón 1 Nollaig 2021 i gcomhréir leis an togra ón gCoimisiún arna ghlacadh le Cinneadh ón gCoimisiún an 24 Meán Fómhair 2021, C(2021) 7021 final, agus a cuireadh faoi bhráid Chomhairle Aireachta an Chomhphobail Fuinnimh an lá céanna.

               Airteagal 2

               Dírítear an Cinneadh seo chuig an gCoimisiún.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        IO L 198 an 20.7.2006, lch. 15.

                     (2)

                        Breithiúnas ón gCúirt Bhreithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (3)

                        IO L 198 an 20.7.2006, lch. 15.


               AN COIMISIÚN EORPACH
            An Bhruiséil,20.10.2021
            COM(2021) 637 final
            2021/0330(NLE)

            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh sa Choiste Speisialta um Éascú Custaim agus Trádála agus sa Choiste Speisialta um Thásca Geografacha agus um Thrádáil i bhFíonta agus Biotáillí a bunaíodh leis an gComhaontú um Chomhpháirtíocht Eacnamaíoch idir an tAontas Eorpach agus a Bhallstáit, de pháirt, agus Stáit Chomhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche, den pháirt eile, maidir le Rialacha Nós Imeachta an Choiste Speisialta um Éascú Custaim agus Trádála agus Rialacha Nós Imeachta an Choiste Speisialta um Thásca Geografacha agus um Thrádáil i bhFíonta agus Biotáillí faoi seach a ghlacadh

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena mbunófar an seasamh atá le glacadh thar ceann an Aontais sa Choiste Speisialta um Éascú Custaim agus Trádála agus sa Choiste Speisialta um Thásca Geografacha agus um Thrádáil i bhFíonta agus Biotáillí a bunaíodh leis an gComhaontú um Chomhpháirtíocht Eacnamaíoch idir an tAontas Eorpach agus a Bhallstáit, de pháirt, agus Stáit Chomhphobal Forbraíochta Dheisceart na hAfraice (‘SADC’) atá sa Chomhaontú Comhpháirtíochta Eacnamaíche, den pháirt eile, i ndáil le Rialacha Nós Imeachta an Choiste Speisialta um Thrádáil agus um Nósanna Imeachta maidir le Trádáil agus Nósanna Imeachta Custaim agus um Thrádáil i bhFíonta agus Biotáillí faoi seach.

               2.Comhthéacs an togra

               2.1.An Comhaontú Comhpháirtíochta Eacnamaíche idir an tAontas Eorpach agus a Bhallstáit, de pháirt, agus Stáit Chomhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche, den pháirt eile

               Tá sé d’aidhm ag an gComhaontú Comhpháirtíochta Eacnamaíche idir an tAontas Eorpach agus a Bhallstáit, de pháirt, agus Stáit Chomhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche, den pháirt eile, an méid a leanas a dhéanamh:

               (a)cuidiú le laghdú agus díothú na bochtaineachta trí chomhpháirtíocht trádála a bhunú a bheadh i gcomhréir leis an gcuspóir maidir le forbairt inbhuanaithe, le Spriocanna Forbartha na Mílaoise agus le Comhaontú Cotonou;

               (b)an comhtháthú réigiúnach, comhar eacnamaíoch agus dea-rialachas a chur chun cinn chun creat rialála réigiúnach éifeachtach, intuartha agus trédhearcach a bhunú agus a chur chun feidhme le haghaidh trádála agus infheistíochta idir na Páirtithe agus i measc Stáit Chomhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche;

               (c)lánpháirtiú Stáit Chomhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche a chur chun cinn de réir a chéile i ngeilleagar an domhain i gcomhréir lena gcuid roghanna polaitiúla agus lena gcuid tosaíochtaí forbartha;

               (d)feabhas a chur ar chumas Stáit Chomhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche i dtaca le beartas trádála agus saincheisteanna a bhaineann le cúrsaí trádála;

               (e)tacú leis na dálaí chun infheistíocht agus tionscnaimh na hearnála príobháidí a mhéadú agus cumas soláthair, iomaíochas agus fás eacnamaíoch a fheabhsú Stáit Chomhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche; agus

               (f)na caidrimh atá ann cheana idir na Páirtithe a neartú ar bhonn na dlúthpháirtíochta agus an leasa fhrithpháirtigh;

               Cuirtear an Comhaontú i bhfeidhm go sealadach idir an tAontas Eorpach agus a Bhallstáit, de pháirt, agus an Bhotsuáin, Leosóta, an Namaib, Eswatini agus an Afraic Theas, den pháirt eile, ón 10 Deireadh Fómhair 2016, agus idir an tAontas Eorpach agus a Bhallstáit, de pháirt, agus Mósaimbíc, den pháirt eile, ón 4 Feabhra 2018.

               2.2.An Coiste Speisialta um Éascú Custaim agus Trádála agus an Coiste Speisialta um Thásca Geografacha agus Trádáil i bhFíonta agus Biotáillí

               Is éard a bhunaítear le hAirteagal 50 den Chomhaontú an Coiste Speisialta um Éascú Custaim agus Trádála agus is éard a fhoráiltear ann go n‑áireofar ar feidhmeanna atá aige ‘a chuid rialacha nós imeachta féin a chinneadh’ (2)(f).

               Le hAirteagal 13 de Phrótacal 3 ‘Tásca geografacha agus trádáil i bhfíonta agus biotáillí’ a ghabhann leis an gComhaontú, bunaítear an Coiste Speisialta um Thásca Geografacha agus um Thrádáil i bhFíonta agus Biotáillí agus foráiltear ann ‘go gcinnfidh an Coiste Speisialta a chuid rialacha nós imeachta féin’ (5).

               2.3.Na gníomhartha atá beartaithe ag an gCoiste Speisialta um Éascú Custaim agus Trádála agus ag an gCoiste Speisialta um Thásca Geografacha agus um Thrádáil i bhFíonta agus Biotáillí

               Is é is cuspóir do na gníomhartha atá beartaithe rialacha nós imeachta an Choiste Speisialta um Éascú Custaim agus Trádála a bhunú mar aon le Rialacha Nós Imeachta an Choiste Speisialta um Thásca Geografacha agus um Thrádáil i bhFíonta agus Biotáillí faoi seach.

               3.An seasamh atá le glacadh thar ceann an Aontais

               Is éard a bhunaítear leis an togra seo le haghaidh Cinnidh ón gComhairle an seasamh atá le glacadh thar ceann an Aontais sa Choiste Speisialta um Thásca Geografacha agus um Thrádáil i bhFíonta agus Biotáillí agus sa Choiste Speisialta um Éascú Custaim agus Trádála a bhunaigh Comhphobal Forbraíochta Dheisceart na hAfraice maidir le Rialacha Nós Imeachta an Choiste Speisialta um Thásca Geografacha agus um Thrádáil i bhFíonta agus Biotáillí agus an Choiste Speisialta um Éascú Custaim agus Trádála faoi seach.

               Phléigh na Páirtithe sa Chomhaontú na rialacha sin maidir le nósanna imeachta agus chomhaontaigh siad, faoi réir nósanna imeachta cinnteoireachta an Aontais, gur cheart iad sin a ghlacadh ag na cruinnithe a bheidh ann ina dhiaidh sin ag an gCoiste Speisialta um Éascú Custaim agus Trádála agus ag an gCoiste Speisialta um Thásca Geografacha agus um Thrádáil i bhFíonta agus Biotáillí.

               Tá substaint na rialacha nós imeachta a ghabhann leis seo an‑chosúil le substaint rialacha nós imeachta Comhaontuithe Comhpháirtíochta Eacnamaíche eile nó comhaontuithe trádála eile.

               Tá Rialacha nós imeachta riachtanach chun creat institiúideach an Chomhaontaithe a chríochnú agus, dá bhrí sin, chun cur chun feidhme rianúil an Chomhaontaithe a áirithiú.

               4.Bunús dlí

               4.1.Bunús dlí nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagfar síos ‘na seasaimh a ghlacfar thar ceann an Aontais i gcomhlacht a chuirtear ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Ar na ‘gníomhartha a bhfuil éifeachtaí dlíthiúla leo’, áirítear gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht i gceist. Áirítear freisin ionstraimí nach bhfuil éifeacht cheangailteach leo faoin dlí idirnáisiúnta, ach a d’fhéadfadh ‘tionchar cinntitheach a imirt ar ábhar na reachtaíochta a ghlacfaidh reachtóir an Aontais Eorpaigh’. Ar deireadh, áirítear leis an gcoincheap ‘gníomhartha a bhfuil éifeachtaí dlíthiúla leo’ gníomhartha de chineál eagraíochtúil a imríonn tionchar ar an gcaoi a ndéantar cinntí laistigh den chomhlacht, mar shampla má ghlacann nó má mhodhnaíonn comhlacht a bhfuil cumhachtaí cinnteoireachta aige a chuid rialacha nós imeachta.

               4.1.2.Cur i bhfeidhm maidir leis an gcás seo

               Is comhlachtaí iad an Coiste Speisialta um Thásca Geografacha agus Trádáil i bhFíonta agus Biotáillí agus an Coiste Speisialta um Éascú Custaim agus Trádála a bunaíodh le comhaontú, eadhon Comhphobal Forbraíochta Dheisceart na hAfraice.

               Is éard atá sna gníomhartha a iarrtar ar an dá choiste a ghlacadh, gníomhartha a bhfuil éifeachtaí dlíthiúla leo toisc gur gníomhartha de chineál eagraíochtúil iad a imríonn tionchar ar an gcaoi a ndéantar cinntí laistigh den chomhlacht. An gníomh atá beartaithe is gníomh é a bheidh ceangailteach faoin dlí idirnáisiúnta i gcomhréir le hAirteagal 50 den Chomhaontú agus le hAirteagal 13 de Phrótacal 3 a ghabhann leis an gComhaontú faoi seach.

               Leis na gníomhartha atá beartaithe, ní dhéantar creat institiúideach an Chomhaontaithe a fhorlíonadh ná a leasú.

               Dá bhrí sin, is é Airteagal 218(9) de CFAE an bunús dlí nós imeachta don chinneadh atáthar a mholadh.

               4.2.Bunús substaintiúil dlí

               4.2.1.Prionsabail

               An bunús substaintiúil dlí le haghaidh cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh atá beartaithe a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh‑chomhpháirt agus an ceann eile mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús substaintiúil dlí aonair, is é sin an bunús dlí a éilítear de réir na príomhaidhme nó na príomh‑chomhpháirte.

               4.2.2.Cur i bhfeidhm maidir leis an gcás seo

               Is leis an gcomhbheartas tráchtála a bhaineann príomhchuspóir agus ábhar an ghnímh atá beartaithe.

               Dá bhrí sin, is í an chéad fhomhír d’Airteagal 207(4) den CFAE an bunús dlí substainteach leis an gcinneadh atá beartaithe.

               4.3.Conclúid

               Is í an chéad fhomhír d’Airteagal 207(4) CFAE, i gcomhar le hAirteagal 218(9) den CFAE ba cheart a bheith ina bunús dlí leis an gcinneadh atá beartaithe.

               5.Foilsiú an ghnímh atá beartaithe

               Ós rud é go ndéanfaidh gníomhartha an Choiste Speisialta um Thásca Geografacha agus Trádáil i bhFíonta agus Biotáillí agus an Coiste Speisialta um Éascú Custaim agus Trádála leasú ar na rialacha nós imeachta faoi seach, is iomchuí é a fhoilsiú in Iris Oifigiúil an Aontais Eorpaigh tar éis a ghlactha.

               2021/0330 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh sa Choiste Speisialta um Éascú Custaim agus Trádála agus sa Choiste Speisialta um Thásca Geografacha agus um Thrádáil i bhFíonta agus Biotáillí a bunaíodh leis an gComhaontú um Chomhpháirtíocht Eacnamaíoch idir an tAontas Eorpach agus a Bhallstáit, de pháirt, agus Stáit Chomhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche, den pháirt eile, maidir le Rialacha Nós Imeachta an Choiste Speisialta um Éascú Custaim agus Trádála agus Rialacha Nós Imeachta an Choiste Speisialta um Thásca Geografacha agus um Thrádáil i bhFíonta agus Biotáillí faoi seach a ghlacadh

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4), i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Shínigh an tAontas Eorpach agus a Bhallstáit an Comhaontú Comhpháirtíochta Eacnamaíche idir an tAontas Eorpach agus a Bhallstáit, de pháirt, agus na Stáit atá i gComhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche, den pháirt eile, an 10 Meitheamh 2016
                  1
                (‘an Comhaontú’). Cuirtear i bhfeidhm é go sealadach idir an tAontas Eorpach agus a Bhallstáit, de pháirt, agus an Bhotsuáin, Leosóta, an Namaib, Eswatini agus an Afraic Theas, den pháirt eile, ón 10 Deireadh Fómhair 2016, agus idir an tAontas Eorpach agus a Bhallstáit, de pháirt, agus Mósaimbíc, den pháirt eile, ón 4 Feabhra 2018.

               (2)De bhun Airteagal 50(1) den Chomhaontú, bunaítear an Coiste Speisialta um Éascú Custaim agus Trádála.

               (3)De bhun Airteagal 13(1) de Phrótacal 3 a ghabhann leis an gComhaontú, bunaítear an Coiste Speisialta um Thásca Geografacha agus um Thrádáil i bhFíonta agus Biotáillí.

               (4)Is de bhun Airteagal 50(2)(f) den Chomhaontú atá an Coiste Speisialta um Éascú Custaim agus Trádála chun a Rialacha Nós Imeachta a chinneadh.

               (5)De bhun Airteagal 13(5) de Phrótacal 3 a ghabhann leis an gComhaontú, is é an Coiste Speisialta um Thásca Geografacha agus Trádáil i bhFíonta agus Biotáillí a chinnfidh a Rialacha Nós Imeachta.

               (6)An seasamh atá le glacadh thar ceann an Aontais laistigh den dá choiste sin faoi seach, is iomchuí é a bhunú toisc go mbeidh éifeachtaí dlíthiúla san Aontas ag na cinntí lena mbunaítear na Rialacha Nós Imeachta.

               (7)Is ar dhréacht‑Chinntí an dá choiste faoi seach a ghabhann leis an gCinneadh seo ba cheart seasamh an Aontais laistigh den dá choiste sin maidir le glacadh a cuid Rialacha Nós Imeachta féin a bheith bunaithe

               TAR ÉIS AN CINNEADH SEO A GHLACADH:

               Airteagal 1

               An seasamh atá le glacadh thar ceann an Aontais sa Choiste Speisialta um Éascú Custaim agus Trádála a bunaíodh faoi Airteagal 50 den Chomhaontú um Chomhpháirtíocht Eacnamaíoch idir an tAontas Eorpach agus a Bhallstáit, de pháirt, agus na Stáit atá i gComhphobal Forbraíochta Dheisceart na hAfraice (‘SADC’) atá sa Chomhaontú Comhpháirtíochta Eacnamaíche, den pháirt eile, beidh sé bunaithe ar dhréacht‑Chinneadh ón gcoiste sin maidir lena Rialacha Nós Imeachta atá i gceangal leis an gCinneadh seo.

               Airteagal 2

               An seasamh atá le glacadh thar ceann an Aontais sa Choiste Speisialta um Thásca Geografacha agus um Thrádáil i bhFíonta agus Biotáillí, a bhunaítear faoi Airteagal 13 de Phrótacal 3 a ghabhann leis an gComhaontú um Chomhpháirtíocht Eacnamaíoch idir an tAontas Eorpach agus a Bhallstáit, de pháirt amháin, agus na Stáit atá i Comhphobal Forbraíochta Dheisceart na hAfraice (‘SADC’) atá sa Chomhaontú Comhpháirtíochta Eacnamaíche, den pháirt eile, is seasamh é a bheidh bunaithe ar dhréacht‑Chinneadh ón gcoiste sin maidir lena Rialacha Nós Imeachta atá i gceangal leis an gCinneadh seo.

               Airteagal 3

               Is ar an gCoimisiún atá an Cinneadh seo á dhíriú.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        An Comhaontú Comhpháirtíochta Eacnamaíche idir an tAontas Eorpach agus a Bhallstáit, de pháirt, agus Stáit Chomhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche, den pháirt eile (IO L 250, 16.9.2016, lch. 3).

    ---documentbreak---

               AN COIMISIÚN EORPACH
            An Bhruiséil,20.10.2021
            COM(2021) 637 final

            IARSCRÍBHINN
            a ghabhann leis an
            Togra le haghaidh Cinneadh ón gComhairle
            maidir leis an seasamh atá le glacadh thar ceann an Aontais Eorpaigh sa Choiste Speisialta um Éascú Custaim agus Trádála agus sa Choiste Speisialta um Thásca Geografacha agus um Thrádáil i bhFíonta agus Biotáillí a bunaíodh leis an gComhaontú um Chomhpháirtíocht Eacnamaíoch idir an tAontas Eorpach agus a Bhallstáit, de pháirt, agus Stáit Chomhphobal Forbraíochta Dheisceart na hAfraice atá sa Chomhaontú Comhpháirtíochta Eacnamaíche, den pháirt eile, maidir le Rialacha Nós Imeachta an Choiste Speisialta um Éascú Custaim agus Trádála agus Rialacha Nós Imeachta an Choiste Speisialta um Thásca Geografacha agus um Thrádáil i bhFíonta agus Biotáillí faoi seach a ghlacadh

               CEANGALTÁN 1

               Dréacht‑CHINNEADH Uimh [...]

               ÓN gCOISTE SPEISIALTA UM CHUSTAM AGUS ÉASCÚ NA TRÁDÁLA

               maidir lena Rialacha Nós Imeachta

               AN COISTE SPEISIALTA UM CHUSTAM AGUS ÉASCÚ NA TRÁDÁLA,

               Ag féachaint don Chomhaontú Comhpháirtíochta Eacnamaíche idir an tAontas Eorpach agus a Bhallstáit, de pháirt amháin, agus na Stáit atá in SADC EPA, den pháirt eile (‘an Comhaontú’), a síníodh in Kasane an 10 Meitheamh 2016, agus go háirithe Airteagal 50(2)(f) de,

               TAR ÉIS AN CINNEADH SEO A GHLACADH:

               Leagtar síos Rialacha Nós Imeachta an Choiste Speisialta um Chustam agus Éascú na Trádála mar a leagtar amach san Iarscríbhinn.

               Tiocfaidh an Cinneadh seo i bhfeidhm an ...

               Arna dhéanamh in/sa ..., an .

               Iarscríbhinn

               RIALACHA NÓS IMEACHTA AN CHOISTE SPEISIALTA UM CHUSTAM AGUS ÉASCÚ NA TRÁDÁLA

               CAIBIDIL I

               EAGRÚCHÁN

               Airteagal 1

               Comhdhéanamh agus Cathaoirleach

               1.An Coiste Speisialta um Chustam agus Éascú na Trádála a bhunaítear i gcomhréir le hAirteagal 50 den Chomhaontú Comhpháirtíochta Eacnamaíche idir an tAontas Eorpach agus a Bhallstáit, de pháirt amháin, agus na Stáit atá in SADC EPA, den pháirt eile, (‘an Comhaontú’) comhlíonfaidh sé a dhualgais de réir mar a fhoráiltear in Airteagal 50 den Chomhaontú.

               2.Déanfar tagairt do ‘na Páirtithe’ sna Rialacha Nós Imeachta seo i gcomhréir leis an sainmhíniú dá bhforáiltear in Airteagal 104 den Chomhaontú.

               3.Mar a fhoráiltear in Airteagal 50(1) den Chomhaontú, is iad ionadaithe na bPáirtithe a bheidh ar an gCoiste Speisialta um Chustam agus Éascú na Trádála.

               4.Mar a fhoráiltear in Airteagal 50(4) den Chomhaontú, déanfaidh oifigeach ón gCoimisiún Eorpach mar aon le hoifigeach ó na Stáit atá in SADC EPA comhchathaoirleacht ar an gCoiste Speisialta um Chustam agus Éascú na Trádála gach ré seal. Déanfaidh oifigeach ón gCoimisiún Eorpach mar aon le hoifigeach ó na Stáit atá in SADC EPA comhchathaoirleacht ar an gcéad chruinniú den Choiste Speisialta um Chustam agus Éascú na Trádála.

               5.An sainordú a fhreagraíonn don chéad tréimhse, tosóidh sé ar dháta chéad chruinniú an Choiste Speisialta um Chustam agus Éascú na Trádála agus críochnóidh sé an 31 Nollaig den bhliain chéanna.

               Airteagal 2

               Cruinnithe

               1.Tiocfaidh an Coiste Speisialta um Chustam agus Éascú na Trádála le chéile uair sa bhliain nó ar iarratas ó cheachtar den dá Pháirtí. Tionólfar na cruinnithe sa Bhruiséil nó ar chríoch ceann de na stáit atá in SADC EPA gach re seach, mura gcomhaontóidh na Páirtithe a mhalairt.

               2.Mura gcomhaontóidh na Páirtithe a mhalairt, is é an Páirtí a bhfuil an Cathaoirleach aige a dhéanfaidh an cruinniú den Choiste Speisialta um Chustam agus Éascú na Trádála a thionól, tar éis dó dul i gcomhairle leis an bPáirtí eile.

               Airteagal 3

               Breathnóirí

               Féadfaidh an Coiste Speisialta um Chustam agus Éascú na Trádála a chinneadh cuireadh a thabhairt do bhreathnóirí ar bhonn ad hoc agus a chinneadh cad iad na míreanna ar an gclár oibre a bheidh ar fáil do na breathnóirí sin.

               Airteagal 4

               An Rúnaíocht

               1.Is é an Páirtí atá ina óstach ar an gcruinniú den Choiste Speisialta um Chustam agus Éascú na Trádála a ghníomhóidh mar Rúnaíocht.

               2.Nuair a thionólfar an cruinniú trí mhodhanna leictreonacha, is é an Páirtí a mbeidh an Cathaoirleach aige a gníomhóidh mar Rúnaíocht.

               CAIBIDIL II

               FEIDHMIÚ

               Airteagal 5

               Doiciméid

               I gcás ina mbeidh plé an Choiste Speisialta um Chustam agus Éascú na Trádála bunaithe ar dhoiciméid tacaíochta i scríbhinn, déanfaidh Rúnaíocht an Choiste Speisialta um Chustam agus Éascú na Trádála na doiciméid sin a uimhriú agus a scaipeadh mar dhoiciméid de chuid an Choiste Speisialta um Chustam agus Éascú na Trádála.

               Airteagal 6

               Fógra agus Clár Oibre le haghaidh na gCruinnithe

               1.Tabharfaidh an Rúnaíocht fógra do na Páirtithe maidir le tionól cruinnithe agus iarrfaidh sí ionchuir le haghaidh an chláir tráth nach déanaí ná 30 lá roimh an gcruinniú féin. I gcás ábhar práinne agus/nó imthosca gan choinne a bheidh le breithniú, féadfar an cruinniú a thionól ar ghearrfhógra.

               2.Déanfaidh Rúnaíocht an Choiste Speisialta um Chustam agus Éascú na Trádála clár oibre sealadach a dhréachtú le haghaidh gach cruinnithe. Cuirfidh an Rúnaíocht é ar aghaidh chuig Cathaoirleach agus comhaltaí an Choiste Speisialta um Chustam agus Éascú na Trádála tráth nach déanaí ná 14 lá roimh thús an chruinnithe.

               3.Áireofar ar an gclár oibre sealadach na míreanna sin a bhfuair Rúnaíocht an Choiste Speisialta um Chustam agus Éascú na Trádála iarratas ó Pháirtí ina leith chun iad a chur san áireamh ar an gclár oibre.

               4.Glacfaidh an Coiste Speisialta um Chustam agus Éascú na Trádála an clár oibre ag tús gach cruinnithe. Féadfar na míreanna eile seachas iad siúd atá ar an gclár oibre sealadach a chur leis an gclár oibre, má chomhaontaíonn na Páirtithe amhlaidh.

               5.Féadfaidh Cathaoirleach an Choiste Speisialta um Chustam agus Éascú na Trádála, ar chomhaontú ó na Páirtithe uile, cuireadh a thabhairt do shaineolaithe a bheith i láthair ag a chruinnithe chun faisnéis ar ábhair sonracha a chur ar fáil.

               Airteagal 7

               Tuarascáil ar an gCruinniú

               Mura gcomhaontóidh na Páirtithe a mhalairt, déanfaidh Rúnaíocht an Choiste Speisialta um Chustam agus Éascú na Trádála tuarascáil gach cruinnithe a tharraingt suas agus glacfar í ag deireadh gach cruinnithe.

               Airteagal 8

               Cinntí agus moltaí

               1.Glacfaidh an Coiste Speisialta um Chustam agus Éascú na Trádála cinntí nó moltaí de chomhthoil sna cásanna dá bhforáiltear sa Chomhaontú nó i gcásanna ina mbeidh an Chomhairle Chomhpháirteach nó an Coiste um Thrádáil agus Fhorbairt tar éis an chumhacht sin a tharmligean chuige.

               2.I gcás ina dtabharfar an chumhacht don Choiste Speisialta um Chustam agus Éascú na Trádála faoin gComhaontú cinntí nó moltaí a ghlacadh, nó i gcás ina mbeidh an Chomhairle Chomhpháirteach nó an Coiste um Thrádáil agus Fhorbairt tar éis an chumhacht sin a tharmligean chuige, tabharfar ‘Cinneadh’ nó ‘Moladh’ ar na gníomhartha sin faoi seach i dtuarascáil na gcruinnithe. Cuirfidh Rúnaíocht an Choiste Speisialta um Chustam agus Éascú na Trádála sraithuimhir, dáta glactha mar aon le tuairisc faoin ábhar le haon chinneadh nó moladh formheasta. Déanfar foráil i ngach cinneadh nó moladh maidir le dáta a theacht i bhfeidhm.

               3.I gcás nach mbeidh Stát atá in SADC EPA i láthair, déanfaidh an Rúnaíocht cinntí agus/nó moltaí an chruinnithe a chur in iúl don chomhalta sin nach raibh in ann freastal ar an gcruinniú. Cuirfidh an Stát sin atá in SADC EPA freagra i scríbhinn ar fáil laistigh de 10 lá féilire ó sheoladh na gcinntí agus/nó na moltaí, freagra ina léireofar na cinntí agus/nó na moltaí sin nach n‑aontaíonn sé leo, lena n‑áirítear na cúiseanna ina leith sin. Mura bhfaighfear an freagra i scríbhinn thuasluaite laistigh de 10 lá féilire, measfar na cinntí agus/nó na moltaí a bheith glactha. An Stát atá in SADC EPA nár fhreastail ar an gcruinniú, sa chás nach n‑aontaíonn sé le cinntí agus/nó le moltaí beidh feidhm ag an nós imeachta i Mír 4.

               4.Sa tréimhse idir cruinnithe, féadfaidh an Coiste Speisialta um Chustam agus Éascú na Trádála cinntí agus moltaí a ghlacadh trí bhíthin nós imeachta i scríbhinn má chomhaontaíonn an dá Pháirtí amhlaidh. Is é a bheidh sa nós imeachta i scríbhinn malartú nótaí idir ionadaithe na bPáirtithe.

               5.Na cinntí agus moltaí arna nglacadh ag an gCoiste Speisialta um Chustam agus Éascú na Trádála, déanfar iad a fhíordheimhniú le cóip bharántúil arna síniú ag ionadaí ón Aontas Eorpach agus ag ionadaí ó na Stáit atá in SADC EPA.

               Airteagal 9

               Rochtain Phoiblí

               1.Ní cruinnithe poiblí a bheidh i gcruinnithe an Choiste Speisialta um Chustam agus Éascú na Trádála, mura gcinnfear a mhalairt.

               2.Féadfaidh gach Páirtí a chinneadh cinntí agus moltaí ón gCoiste Speisialta um Chustam agus Éascú na Trádála a fhoilsiú.

               CAIBIDIL III

               FORALACHA CRÍOCHNAITHEACHA

               Airteagal 10

               Caiteachas

               1.Íocfaidh gach Páirtí as aon chaiteachas a thabhóidh sé de thoradh a bheith rannpháirteach i gcruinnithe an Choiste Speisialta um Chustam agus Éascú na Trádála, maidir le caiteachas foirne, taistil agus cothaithe araon, agus le caiteachas poist agus teileachumarsáide.

               2.Is é an Páirtí atá ina óstach ar an gcruinniú a íocfaidh as caiteachas a bhaineann le heagrú cruinnithe, soláthar seirbhísí ateangaireachta agus atáirgeadh doiciméad.

               Airteagal 11

               Na Rialacha Nós Imeachta a Leasú

               Féadfar na Rialacha Nós Imeachta sin a leasú i scríbhinn le cinneadh ón gCoiste Speisialta um Chustam agus Éascú na Trádála i gcomhréir le hAirteagal 8.

               CEANGALTÁN 2

               Dréacht‑CHINNEADH Uimh [...]

               ÓN gCOISTE SPEISIALTA UM THÁSCA GEOGRAFACHA AGUS UM THRÁDÁIL I bhFÍONTA AGUS BIOTÁILLÍ

               maidir lena Rialacha Nós Imeachta

               AN COISTE SPEISIALTA UM THÁSCA GEOGRAFACHA AGUS UM THRÁDÁIL I bhFÍONTA AGUS BIOTÁILLÍ

               Ag féachaint don Chomhaontú Comhpháirtíochta Eacnamaíche idir an tAontas Eorpach agus a Bhallstáit, de pháirt amháin, agus na Stáit atá in SADC EPA, den pháirt eile (‘an Comhaontú’), a síníodh in Kasane an 10 Meitheamh 2016, agus go háirithe Airteagal 13(5)(f) de Prótacal 3 den Chomhaontú de

               TAR ÉIS AN CINNEADH SEO A GHLACADH:

               Leagtar síos Rialacha Nós Imeachta an Choiste Speisialta um Thásca Geografacha agus um Thrádáil i bhFíonta agus Biotáillí mar a leagtar amach san Iarscríbhinn.

               Tiocfaidh an Cinneadh seo i bhfeidhm an ...

               Arna dhéanamh in/sa ..., an .

               Iarscríbhinn

               RIALACHA NÓS IMEACHTA AN CHOISTE SPEISIALTA UM THÁSCA GEOGRAFACHA AGUS UM THRÁDÁIL I bhFÍONTA AGUS BIOTÁILLÍ

               CAIBIDIL I

               EAGRÚCHÁN

               Airteagal 1

               Comhdhéanamh agus Cathaoirleach

               1.An Coiste Speisialta um Thásca Geografacha agus um Thrádáil i bhFíonta agus Biotáillí (‘an Coiste Speisialta’) a bhunaítear faoi Airteagal 13 de Phrótacal 3 den Chomhaontú Comhpháirtíochta Eacnamaíche idir an tAontas Eorpach agus a Bhallstáit, de pháirt amháin, agus na Stáit atá in SADC EPA, den pháirt eile, (‘an Comhaontú’) comhlíonfaidh sé a dhualgais i gcomhréir leis an Airteagal sin.

               2.Déanfar tagairt do ‘na Páirtithe’ sna rialacha nós imeachta seo i gcomhréir leis an sainmhíniú dá bhforáiltear in Airteagal 1 de Phrótacal 3 den Chomhaontú, eadhon, an Afraic Theas agus an tAontas Eorpach.

               3.Is iad ionadaithe na bPáirtithe a bheidh ar an gCoiste Speisialta.

               4.Déanfaidh oifigeach ón gCoimisiún Eorpach mar aon le hoifigeach ón Afraic Theas comhchathaoirleacht ar chruinnithe an Choiste Speisialta gach ré seach.

               5.An sainordú dá dtagraítear i mír 4, ar sainordú é a fhreagraíonn don chéad tréimhse, tosóidh sé ar dháta chéad chruinniú an Choiste Speisialta agus críochnóidh sé an 31 Nollaig den bhliain chéanna.

               Airteagal 2

               Cruinnithe

               1.Tiocfaidh an Coiste Speisialta le chéile go tráthrialta, uair sa bhliain ar a laghad, agus ar iarratas ó cheachtar den dá Pháirtí. Tionólfar na cruinnithe sa Bhruiséil nó ar chríoch ceann de na stáit atá in SADC EPA gach re seach, mura gcomhaontóidh na Páirtithe a mhalairt.

               2.Mura gcomhaontóidh na Páirtithe a mhalairt, is é an Páirtí a bhfuil an Cathaoirleach aige a dhéanfaidh an cruinniú den Choiste Speisialta a thionól, tar éis dó dul i gcomhairle leis an bPáirtí eile.

               3.Féadfaidh na Páirtithe a chomhaontú go dtionólfar cruinnithe an Choiste Speisialta trí mhodhanna leictreonacha.

               Airteagal 3

               Breathnóirí

               Féadfaidh an Coiste Speisialta a chinneadh cuireadh a thabhairt do bhreathnóirí a beith i láthair ag a chruinnithe ar bhonn ad hoc agus a chinneadh cad iad na míreanna ar an gclár oibre a bheidh ar fáil do na breathnóirí sin.

               Airteagal 4

               Rúnaíocht

               1.Is é an Páirtí atá ina óstach ar an gcruinniú den Choiste Speisialta a ghníomhóidh mar Rúnaíocht an Choiste Speisialta (‘an Rúnaíocht’).

               2.Nuair a thionólfar an cruinniú trí mhodhanna leictreonacha, is é an Páirtí a mbeidh an Cathaoirleach aige a gníomhóidh mar Rúnaíocht.

               CAIBIDIL II

               FEIDHMIÚ

               Airteagal 5

                  Doiciméid

               I gcás ina mbeidh plé an Choiste Speisialta bunaithe ar dhoiciméid tacaíochta i scríbhinn, déanfaidh an Rúnaíocht na doiciméid sin a uimhriú agus a scaipeadh mar dhoiciméid de chuid an Choiste Speisialta.

               Airteagal 6

               Fógra agus clár oibre le haghaidh na gcruinnithe

               1.Tabharfaidh an Rúnaíocht fógra do na Páirtithe maidir le tionól cruinnithe agus iarrfaidh sí ionchuir le haghaidh an chláir tráth nach déanaí ná 30 lá roimh an gcruinniú féin. I gcás ábhar práinne nó imthosca gan choinne a bheidh le breithniú, féadfar an cruinniú a thionól ar ghearrfhógra.

               2.Dréachtóidh an Rúnaíocht clár oibre sealadach le haghaidh gach cruinnithe. Cuirfidh an Rúnaíocht é ar aghaidh chuig Cathaoirleach agus comhaltaí an Choiste Speisialta tráth nach déanaí ná 14 lá roimh an gcruinniú.

               3.Áireofar ar an gclár oibre sealadach na míreanna sin a bhfuair an Rúnaíocht iarratas ó Pháirtí ina leith chun iad a chur san áireamh ar an gclár.

               4.Glacfaidh an Coiste Speisialta an clár oibre ag tús gach cruinnithe. Féadfar na míreanna eile seachas iad siúd atá ar an gclár oibre sealadach a chur leis an gclár oibre, má chomhaontaíonn na comhchathaoirligh amhlaidh.

               5.Féadfaidh Cathaoirleach an Choiste Speisialta, ar chomhaontú ó na Páirtithe, cuireadh a thabhairt do shaineolaithe a bheith i láthair ag a chruinnithe chun faisnéis ar ábhair sonracha a chur ar fáil.

               Airteagal 7

               Tuarascáil ar an gcruinniú

               Mura gcomhaontóidh na Páirtithe a mhalairt, déanfaidh an Rúnaíocht tuarascáil gach cruinnithe a tharraingt suas agus glacfar í ag deireadh gach cruinnithe.

               Airteagal 8

               Cinntí agus moltaí

               1.I gcomhréir le hAirteagal 13(3) de Phrótacal 3 den Chomhaontú, féadfaidh an Coiste Speisialta moltaí a dhéanamh agus cinntí a ghlacadh de chomhthoil sna cásanna dá bhforáiltear i bPrótacal 3 den Chomhaontú.

               2.I gcás ina dtabharfar an chumhacht don Choiste Speisialta faoi Phrótacal 3 den Chomhaontú cinntí nó moltaí a ghlacadh, nó i gcás ina mbeidh an Coiste um Thrádáil agus Fhorbairt tar éis an chumhacht sin a tharmligean chuige, tabharfar ‘Cinneadh’ nó ‘Moladh’ ar na gníomhartha sin faoi seach i dtuarascáil na gcruinnithe dá dtagraítear in Airteagal 7. Cuirfidh an Rúnaíocht sraithuimhir, dáta glactha mar aon le tuairisc faoin ábhar le haon chinneadh nó moladh glactha. Déanfar foráil i ngach cinneadh nó moladh maidir le dáta a theacht i bhfeidhm.

               3.Sa tréimhse idir cruinnithe, féadfaidh an Coiste Speisialta cinntí nó moltaí a ghlacadh trí bhíthin nós imeachta i scríbhinn nó trí mhodhanna leictreonacha má chomhaontaíonn an dá Pháirtí amhlaidh. Is é a bheidh sa nós imeachta i scríbhinn malartú nótaí idir ionadaithe na bPáirtithe.

               4.Na cinntí agus moltaí arna nglacadh ag an gCoiste Speisialta, déanfar iad a fhíordheimhniú le dhá chóip bhunaidh arna síniú ag ionadaí ón Aontas Eorpach agus ag ionadaí ón Afraic Theas.

               Airteagal 9

               Rochtain Phoiblí

               1.Ní cruinnithe poiblí a bheidh i gcruinnithe an Choiste Speisialta, mura gcinnfidh na Páirtithe a mhalairt.

               2.Féadfaidh na Páirtithe a chinneadh cinntí agus moltaí ón gCoiste Speisialta a fhoilsiú.

               CAIBIDIL III

               FORALACHA CRÍOCHNAITHEACHA

               Airteagal 10

               Caiteachas

               1.Íocfaidh gach Páirtí as aon chaiteachas a thabhóidh sé de thoradh é a bheith rannpháirteach i gcruinnithe an Choiste Speisialta, maidir le caiteachas foirne, taistil agus cothaithe araon, agus le caiteachas poist agus teileachumarsáide.

               2.Is é an Páirtí atá ina óstach ar an gcruinniú a íocfaidh as caiteachas a bhaineann le heagrú cruinnithe, soláthar seirbhísí ateangaireachta agus atáirgeadh doiciméad.

               Airteagal 11

               An Coiste um Thrádáil agus Fhorbairt

               Tabharfaidh an Coiste Speisialta tuarascáil don Choiste um Thrádáil agus Fhorbairt.

               Airteagal 12

                  Na Rialacha Nós Imeachta a Leasú

               Féadfar na Rialacha Nós Imeachta sin a leasú i scríbhinn le cinneadh ón gCoiste Speisialta arna ghlacadh i gcomhréir le hAirteagal 8.